Contes, presentacions i tallers de Nadal, aquest desembre a la biblioteca | RadioIlla Notícies Formentera\nInici Cultura Contes, presentacions i tallers de Nadal, aquest desembre a la biblioteca\nLa presentació d'”Eivissa i Formentera il·lustrada” es farà l’11 de desembre.\nContes, presentacions i tallers de Nadal, aquest desembre a la biblioteca\nEl Consell de Formentera ha presentat les activitats organitzades per les biblioteques de Formentera per aquest mes de desembre. En destaca la presentació d’Eivissa i Formentera il·lustrada de l’11 de desembre amb presència de l’autor, Lluís Ferrer, i l’il·lustrador Joan Escandell. Es tracta d’un llibre il·lustrat en el qual els dos autors reflecteixen la seva visió de l’illa que els ha vist nàixer i on s’han criat. El volum consta d’unes 200 pàgines, en format apaïsat, que inclou 150 làmines d’en Joan Escandell en les quals es veurà l’arquitectura, els carrers, l’astronomia, les platges, el folklore, la flora i la fauna, completats amb textos d’en Lluís Ferrer al principi i al final. La presentació de l’acte la farà na Maite Ferrer.\nAixí mateix el proper dimarts, 3 de desembre a les 17 h, es tornarà a reunir el grup de famílies dels Contes per parlar amb la lluna, i l’endemà dimecres, a les 16.30 h, el punt de lectura de Sant Ferran es farà un Taller creatiu nadalenc per infants de 5 a 12 anys.\nCal esmentar que des del dilluns 23 de desembre fins al dilluns 6 de gener (ambdós dies inclosos) tant la Biblioteca de Sant Francesc com el Punt de Lectura de Sant Ferran restaran tancats per vacances de Nadal.\nPortada llibre Eivissa i Formentera il·lustrades


By admin Bloc, Reportatges 23 de Novembre de 2018\nDel 6 de desembre al 7 de gener tindrà lloc la quarta edició de Nadal al Museu. Els 26 museus que integren la Xarxa de Museus de les Comarques de Girona s’uneixen de nou sota el lema ‘Aquest Nadal la teva aventura comença al Museu’ per motivar les visites de públic familiar durant les festes nadalenques. Els museus, de temàtiques variades com la història, el cinema, el joc, l’artesania, l’arqueologia, l’etnologia, el medi natural, el mar, la tecnologia, l’art… oferiran la possibilitat de passar-s’ho bé i descobrir tot el patrimoni que ofereixen els museus.\nEn les properes setmanes s’anunciaran les dates i totes les propostes que els 26 museus han dissenyat per aquestes festes de Nadal.\nEls 26 museus integrants de la 4a edició ‘Aquest Nadal, la teva aventura comença al museu’ son:\nMuseu Etnològic del Montseny. La Gabella (Arbúcies)\n+ INFORMACIÓ www.nadalalmuseu.com\nArbúciesBredaEcomuseu-Farinera de Castelló d'EmpúriesEspai d'Interpretació de l'EstanyFigueresL'EscalaMuseu Arqueològic Comarcal de BanyolesMuseu d'Arqueologia de Catalunya - GironaMuseu d'Arqueologia de Catalunya-Ullastret.Museu d'Art de GironaMuseu d'Història de GironaMuseu d'Història de Sant Feliu de GuíxolsMuseu d'Història dels JueusMuseu d’Arqueologia de Catalunya-EmpúriesMuseu DarderMuseu de l'EmpordàMUSEU DE LA GARROTXAMuseu de la Mediterrània Torroella de MontgríMuseu de la Pesca de PalamósMuseu del Joguet de CatalunyaMuseu del Mar de Lloret de MarMUSEU DEL SURO DE PALAFRUGELLMuseu dels Sants d'OlotMuseu Etnogràfic de RipollMuseu Etnològic del MontsenyMuseu Municipal de LlíviaMuseu Municipal Josep AragayNadal al museuOlotTerracotta. Museu de terrissa i ceràmica industrial de la BisbalTresor de la Catedral de Girona\nPrevious articleFira de Nadal\nNext articleCalendari d’advent


Durant tot aquest Any Bertrana, amb motiu del 150è aniversari de Prudenci Bertrana, Tordera —vila natal de l'escriptor— hi ha tingut un paper destacat i ha impulsat un seguit d'iniciatives i actes culturals per promoure'n la seva figura i fer-ne difusió (podeu consultar més informació en aquest enllaç). Així, durant aquest mes d'abril ja hi ha programades les activitats següents:\nD'entrada, del 7 al 9 d'abril a la Fira del Ram —que justament té lloc al parc de Prudenci Bertrana— hi haurà estands i plafons per difondre la figura de l'autor. A més, fins al 24 d'abril a la Biblioteca de Tordera també es pot veure l'exposició "Aplech. Models en vers y en prosa. Retrats de Prudenci Bertrana", formada per 37 plafons en què s'exposen 34 dibuixos originals de Bertrana que ha cedit el Museu d'Art de Girona.\nEl dimarts 18 d'abril a les 20 h, també a la Biblioteca de Tordera tindrà lloc la conferència "La Tercera Guerra Carlina a Tordera. Context històric del naixement de Prudenci Bertrana", a càrrec de Joan Bou Pla. Dos dies més tard, el 20 d'abril, a les 18 h a la mateixa biblioteca es presentarà el projecte de construcció de l’Arxiu històric local, que inclourà l’Espai Bertrana per a la recerca i la divulgació de l’obra i la vida de l’escriptor, i a les 20 h al Teatre Clavé s'estrenarà el documental sobre la vida i l’obra de Bertrana i hi haurà el lliurament del premi de periodisme "Impromptus Prudenci Bertrana".\nFinalment, el 23 d'abril, dins la Fira de Sant Jordi —situada a l'Avinguda dels Països Catalans, de 10 a 20 h— hi haurà una lectura oberta de textos de Bertrana organitzada pel Cercle d'Història de Tordera.\nFira del Ram de Tordera: estands sobre Prudenci Bertrana Des de Divendres, 07 Abril 2017 a les 10:00 fins Diumenge, 09 Abril 2017 a les 20:00 Parc Prudenci Bertrana, Tordera\nAplech: Models en vers y en prosa. Retrats de Prudenci Bertrana Des de Dimecres, 29 Març 2017 a les 12:00 fins Dilluns, 24 Abril 2017 a les 12:00 Biblioteca de Tordera\nLa Tercera Guerra Carlina a Tordera. Context històric del naixement de Prudenci Bertrana Dimarts, 18 Abril 2017 a les 20:00 Biblioteca de Tordera\nDocumental sobre Prudenci Bertrana i lliurament del premi "Impromptus Prudenci Bertrana" Dijous, 20 Abril 2017 a les 20:00 Teatre Clavé, Tordera\nLectura oberta de textos de Prudenci Bertrana Diumenge, 23 Abril 2017 a les 10:00 Fira de Sant Jordi de Tordera\nActualitzat per última vegada: Dimarts, 11 Abril 2017


“L’àlbum de l’Arxiu” recorda el Dia de la Comarca de fa 50 anys | Diputació de Tarragona\nInauguració del poliesportiu de Móra la Nova el 1970\nL’Arxiu General de la Diputació de Tarragona treu a la llum dues fotografies del Dia de la Comarca del 1970, coincidint amb el 50è aniversari d’aquesta celebració. Es tracta de la inauguració del Poliesportiu municipal de Móra la Nova i del Grup de Danses de l'Aleixar, que va ballar a l'actual Plaça de la Vila amb motiu de la inauguració de la Casa del Metge i les Escoles. L’autor de les imatges és el fotògraf Chinchilla de Tarragona.\nA Móra la Nova, el 27 d’octubre de 1970 es va inaugurar el Poliesportiu municipal i l'Avinguda de la Diputació. A l’acte hi van actuar els gegants i la Filharmònica d'Amposta i la madrina del poliesportiu va ser María Asunción Clúa, filla de José Clúa, que en aquell moment era president de la Diputació. A l'Aleixar, el 31 d’octubre del mateix any, es va inaugurar la Casa del Metge (consultori mèdic) i les Escoles. L’acte va comptar amb la desfilada de les autoritats fins al Centre la Unió, acompanyats dels gegants i els nanos.\nEl Dia de la Comarca se celebrava per reconèixer els pobles rurals de cada comarca que havien realitzat obres i millores d'interès local destacables durant aquell any. A la cita hi assistien les autoritats locals i al carrer s’hi realitzaven tota mena d'actes folklòrics. L'Arxiu General de la Diputació de Tarragona conserva les fotografies dels diversos pobles que van celebrar el Dia de la Comarca en diferents anys de la dècada dels 70.\nEl projecte 'L'àlbum de l'Arxiu General de la Diputació de Tarragona' es pot consultar, juntament amb altres informacions referides a aquest servei, a l'apartat de l'Arxiu de la web de la Diputació.\nArxiu DiputacióÀlbum de l'Arxiu


Els bibliotecaris es formen en tècniques d'avaluació | BonDia Diari digital d'Andorra.\nEls bibliotecaris del país poden gaudir entre aquest dilluns i dimarts d'un curs que ha organitzat la Biblioteca Nacional d'Andorra i que porta per títol 'Gestió i avaluació de biblioteques'. La formació ha estat centrada en conèixer la terminologia, metodologia i tècniques d’avaluació en biblioteques i el desenvolupament de programes per tal d’implementar-los en els entorns de treball i va a càrrec de Toni Feliu, cap de la unitat d’Estadístiques i Qualitat de la Gerència de Serveis de Biblioteques de la Diputació de Barcelona.\nLa Biblioteca Nacional d’Andorra (BNA) ha organitzat aquest dilluns i dimarts, per segon any consecutiu, un curs orientat als professionals del sector. La formació d'aquest any ha portat per títol 'Gestió i avaluació de biblioteques', i ha estat centrat en conèixer la terminologia, metodologia i tècniques d’avaluació en biblioteques i el desenvolupament de programes per tal d’implementar-los en els entorns de treball.\nAquesta formació, impulsada per la biblioteca a través del servei de formació a mida del Col·legi de Bibliotecaris-Documentalistes de Catalunya, és impartida per Toni Feliu, cap de la unitat d’Estadístiques i Qualitat de la Gerència de Serveis de Biblioteques de la Diputació de Barcelona.\nTal com informen des de l'executiu, la biblioteca, complint amb una de les seves funcions, que és la de donar suport a les institucions bibliotecàries i culturals del país que ho requereixin, en àrees de la seva competència, promou aquest curs per tal de donar cobertura a una necessitat com la de la formació continuada en un àmbit com el de la gestió de la informació, que es troba en constant desenvolupament.\nEl curs, a més de ser un complement de formació continuada en l’àmbit de les ciències de la informació, també es converteix en un punt de trobada dels professionals de biblioteques d’àmbits ben diversos.


Sala de premsa d'Onada Edicions: Una xarradeta amb... Pilar Alfonso, autora de "De Warhol a @yodominguez. Mirar l'art i veure el món"\nFem una xarradeta amb Pilar Alfonso, professora de Comunicació Audiovisual i experta en marques. El seu nou assaig és "De Warhol a @yodominguez. Mirar l'art i veure el món", en el que ens proposa un viatge pel món del pop art i els dissenys comercials per trobar les unions entre l'art i la publicitat i, també, l'activisme. I el fem de la mà de Warhol, Isabel Oliver, l'Equip Crònica, Banksy, Eulàlia Valldosera o Yolanda Domínguez, entre molts altres.\nQuin és el principal motiu que t'empeny a escriure?\nPotser, escric perquè espero arribar a entendre millor el món i les persones que l'habitem. Em faig eixa il·lusió. I perquè escriure m'agrada.\nPots descobrir-nos el teu procés creatiu?\nJa explicaven els clàssics que hi ha dos moments. L'esclat de la idea que arriba quan arriba, mentre rentes els plats, prepares el sopar o al bell mig d'una classe. Darrerament, a mi m'ha passat moltes vegades mentre caminava o en algun trajecte en tren. Després de la "inspiració" inicial, cal aprendre a treballar i treballar per convertir aquella idea en paraules.\nEn un primer moment, fulls amb apunts, llibres, notes i l'ordinador. Quan tinc algunes pàgines escrites, necessito revisar-les en paper i amb bolígrafs de diferents colors a la mà, per anar marcant, canviant, corregint…\nCom seria l’acte literari ideal del teu llibre "De Warhol a @yodominguez"?\nT'imagines una exposició amb totes les obres que esmento al llibre i anar mirant-les i comentant-les amb el públic assistent?\nAprofitant la pregunta, et diré que fa unes setmanes vaig començar a Twitter una sèrie que he anomenat #4RaonsPerLlegir… on recomano assaig escrit per dones. Les meues recomanacions inicials han estat: Gabinet de curiositats d'Anna Moner, L'amic de la finca roja, de Mercè Ibarz i Viure escrivint, d'Annie Dillard.\nFa anys vaig passar la fase molta narrativa, ara estic en la fase molt d'assaig. I una mica de poesia sempre.\nQualsevol moment em va bé, excepte abans de dormir. No m'agrada llegir al llit.\nQuin comentari dels lectors de "De Warhol a @yodominguez" t’ha generat més il·lusió.\nM'ha agradat molt que diferents lectores i lectors m'hagen dit que es nota que el llibre és meu, que han tingut la sensació d'estar xarrant amb mi.\nEn cada llibre és diferent. El que més he repetit en aquest cas, potser, siga el meu desig que ho passen tan bé llegint el llibre com jo ho vaig passar escrivint-lo.\nQue les hem sobredimensionades i que caldrà repensar-les. Com he dit abans, des de fa quatre anys tinc un compte de Twitter on sóc @totmarques. Precisament, em vaig decidir per poder estar en contacte amb els lectors del llibre anterior, "(Tot) el que encara no saps sobre les marques". No n'estic penedida, però no tinc cap intenció d'entrar en d'altres xarxes.\nDepén del dia, el que més m'agrada és retrobar-me amb paraules que conec, però que durant anys ni he dit ni he escoltat. Fa uns mesos em va passar amb 'araboga', o amb 'gafarró' referit a un xiquet.\nCreus que Sor Isabel de Villena acceptaria que la convidara a un vermut i a malparlar una estoneta de Jaume Roig?\nTinc debilitat per una sèrie titulada Mad Men. M'encanten les trames i els personatges que la protagonitzen, especialment les quatre primeres temporades. Pel·lícules inoblidables hi ha moltes, et diré la darrera inoblidable que he vist: No Home Movie, de Chantal Akerman. L'he vista fa unes setmanes i me la quedo per a sempre.\nTe'n diré un d'hivern: llanda de carn i pataques. I un d'estiu: Pasta amb salsa picant de tomata i figues.\nLa pandèmia m'ha fet pensar molt en la fragilitat del nostre món més immediat. Tot és més difícil sense les persones que estimes i que t'estimen. Ara com ara, no goso dir molt més.\nEstic pensant en confessar-la en un nou llibre…\nDe no ser que m'obligues, amb cap.\nEl primer escrit va ser una "redacció" a primària. Es va publicar en la revista de l'escola. Encara recordo el moment, però la veritat és que no recordo l'emoció. A banda dels llibres propis, m'ha fet molta il·lusió participar en algun llibre col·lectiu, per exemple en un llibre-objecte que va idear el fotògraf Julio Carbó sobre el Sexenni de Morella, o en Aplec dels Ports. 40 anys d'història col·lectiva. I fa només uns mesos en el llibre de la Fundació Bromera La importància de la lectura. En els tres casos, l'emoció naix de la companyia, de veure'm entre d'escriptores i escriptors que admiro.\nHo de reconèixer! Després d'haver publicat tres llibres relacionats amb les marques, hauré de reconèixer que sóc una mica friqui de les marques.\nSi tinc un pla-eixida-amb-amigues-amics proper.\nA quin personatge públic li regalaries el teu llibre…\nM'ha fet molta il·lusió enviar-lo a artistes que hi apareixen com Isabel Oliver o Gurt Swanenberg. I també a Pilar Dolz, encara que no hi aparega.\nTinc un dilema: no sé si anar a llocs que no conec o tornar a llocs que m'estimo i enyoro. Perugia o Zadar?\nFfp2 blanca, o quirúrgica. No he aconseguit veure la mascareta com un complement. Què hi farem?


sensascriptura: d’octubre 2012\nRERE LES LÍNIES\nEls companys i companyes del grup ICE/Llengua (UdL) de Lleida van estar parlant d'un interessant llibre de Daniel Cassany titulat "Rere les línies" ( Editorial Empúries. Biblioteca Universal,205. Barcelona 2006 ,1ª edició).\nLa reflexió del llibre és molt interessant perquè ens diu que llegir i escriure no són només tasques lingüístiques o processos psicològics, sinó també pràctiques socioculturals. Llegir exigeix descodificar la prosa i recuperar els implícits, però també adonar-se del significat que cada comunitat otorga a una paraula. Ja que la societat i la cultuta evolucionen, també canvien els significats, el valor de cada paraula i de cada text.\nUs deixem unes reflexions que desvetlla la lectura del llibre. Diu així:\n􀀹 S’ha d'anar acabant amb la lectura mono, o sigui, la lectura monocultural, monolingüe, monodisciplinària,\nmonoideològica, monoautoral, monogenèrica, etc.\n􀀹 És prodigiós que llegint puguem comprendre el pensament irreductible de l’altre, tan diferent del nostre. Però ens equivoquem si pensem que l’arribem a capturar plenament; només ens és donat de copsar-ne les formes i els colors. Siguem humils.\n􀀹 Ens haurem d’acostumar a entendre a mitges, a no poder-ho entendre tot. S’ha acabat la\n􀀹 La interpretació també és social. Comprendre és copsar els efectes que causa un discurs en la nostra comunitat. Per entendre cal intercanviar interpretacions. Dialoguem amb altres lectors: només així el discurs parlarà plenament.\nPublicat per Joan Pifarré i Vidal a 3:25 Cap comentari:\nDes del seu espai web la Bel Cavaller ens ofereix recursos de llengua per ajudar als nostres alumnes a redactar millor els seus textos. El recull de connectors és de la Júlia Allès Pons. Gràcies a totes dues per compartir-ho!\nPodeu anar a:\nSource: Uploaded by user via Bel on Pinterest\nPublicat per Joan Pifarré i Vidal a 11:56 Cap comentari:\nLA PRÈVIA DE L'ESTRUCTURA\nUn altre blog: http://contomundi.blogspot.com.es/2011/01/los-elementos-de-una-historia.html\nEns convida a treballar bé les parts d'una història per fer correctament la prèvia a la redacció.\nÉs el clàssic estructural:\nUna estructura utilitzada des de sempre pels escriptors de contes i que encara té vigència en l'escriptura. Amb possiblitats creatives i col·laboratives entre els alumnes. Us deixem una mostra en format vídeo:\nMisi on PhotoPeach\nPublicat per Joan Pifarré i Vidal a 2:49 Cap comentari:\nHISTÒRIES DE VALORS


Sant Cugat és una ciutat ben il·luminada?\nSanz i Marin\nCara a cara sobre l'enllumenat públic\nper Cara a cara 25 de gener de 2015\nDavid Sanz, empleat de banca\n“Marxo molt d’hora de casa i els carrers segueixen ben il·luminats"\nHi ha prou il·luminació a Sant Cugat? Jo penso que sí. Visc al carrer de Clementina Arderiu i quan torno a casa algun vespre des del centre del poble no tinc cap sensació de foscor. És cert que sempre hi podria haver més llum en determinades zones, però entenc que s’ha de prioritzar la millor il·luminació als espais més transitats i s’ha de tenir especial cura amb l’estalvi energètic. També marxo molt d’hora de casa i els carrers segueixen ben il·luminats. M’agradaria felicitar els encarregats d’il·luminar la joia més preuada del poble: el Monestir.\nQuan passo pel seu costat no puc evitar mai gaudir de la seva magnífica presència i absorbir la pau i els segles que transmet, de vegades amb certa esgarrifança...Quants avantpassats nostres hauran contemplat aquesta bellesa... Ara bé, hi ha llocs que, gràcies al incivisme d’alguns ciutadans, esdevenen autèntiques mines impossibles d’evitar malgrat acceptables nivells d’il·luminació. I que quedi clar que no culpo cap gos, sinó alguns amos…\nJordi Marin Vives, assessor financer\n“És una ciutat brillant de dia i fosca de nit. Les voreres han d’estar més ben il·luminades”\nAquest mes fa dos anys que visc a Sant Cugat del Vallès i puc declarar-me fan de la ciutat. Una ciutat acollidora amb tot el que una família pot demanar per gaudir d’un estat de benestar. L’únic, però, que li posaria seria el tema de l’enllumenat públic, sobretot quan es fa negra nit. Sant Cugat: brillant de dia i fosca de nit. Un carrer ben il·luminat dóna sempre més sensació de seguretat, millor qualitat de l’espai públic i més confort per a les persones que hi passegem.\nLes voreres han d’estar més ben il·luminades, avui en dia la nova tecnologia LED permet tenir una llum més blanca, més clara i més regular que la il·luminació tradicional groguenca que actualment tenim a molts carrers de la ciutat i que genera una atmosfera més freda.\nEl meu desig per al 2015 és poder veure com una ciutat preciosa i brillant de dia, sigui una ciutat on aquesta preciositat es pugui apreciar de nit i es pugui anomenar la ciutat de la llum del Vallès.


Emma Suárez: "Em passava el rodatge plorant"\nParlàvem que ' Julieta ' era la culpable d'haver ressuscitat a Pedro Almodóvar que tant enyoràvem des de 'La piel que habito', però també els ' Papers de Panamà 'li han disparat dur enmig de tota la promoció de la nova pel·lícula del manxec, tant que la presentació a Madrid la van cancel·lar els dos germans després que fos el gran absent a la de Barcelona. La filtració és el centre de totes les mirades, de tot l'ambient. Ningú parla d'això en la productora, El Desig , i procuren que la cultura sigui la que predomini sobre totes les coses. O, almenys, això es pretén.\n"Bé, molt bé. Com ha estat per a vosaltres treballar amb Almodóvar?" , diu Emma Suárez sarcàstica, asseient-se de nou amb més periodistes i pressuposant el que li espera. Ella comparteix protagonisme amb Adriana Ugarte , dues en una que fan de ' Julieta ' un tot, però els seus papers no van ser preparats de la mateixa forma.\n"Vaig buscar moltíssim. Vaig tenir temps per preparar el personatge i investigar perquè és molt complex. He llegit llibres, he preparat la veu en off amb 'Cinc hores amb Mario', 'Les vides alienes' , 'Llunes de fel' … He passejat en soledat i vaig organitzar la meva casa per quedar-me sola, que no és fàcil ", diu Suárez entre rialles. No obstant això, Ugarte confessa que li va dir a Pedro Almodóvar que "volia fer-ho de zero sense veure res, fer-ho amb ell" i fins i tot li preguntava que "quan vam baixar als inferns?" .\nEl dolor i la tragèdia que es masteguen a ' Julieta ' són capaços de deixar sense alè a l'espectador en algunes ocasions, i fins i tot pot ser que també amb els ulls humits. Però molt menys que a ells. Si tots els actors que han passat per les mans de Almodóvar han qualificat els rodatges com "intensos" , per a ells, que era la seva primera vegada, no anava a ser menys. "Des que em citaven al matí en el rodatge fins que acabava, que tenia una seqüència que era la d'aquell dia, em passava plorant. Entre presa i presa, que Pere les visionava fins i tot a càmera lenta, com a actor tenies d'aguantar en aquest estat d'ànim fins a la següent i recordo com havia moments en què la llàgrima em queia i no em treia, no sé si per la meva constitució facial ", explica Suárez .\nI és que el plor havia de ser "contingut" i "no una llantina per desfogar el nostre estrès de casa" , com explica Ugarte . "Hi ha una escena en la qual em vaig mirar els ulls i vaig pensar que en la meva vida els havia tingut tan inflats" , segueix explicant. Precisament aquesta és la millor definició de 'Julieta', perquè hi ha coses que no se't poden anar del cap. "És que ell és així d'intens" , sentencia la jove actriu.\nPer als tres actors, Emma Suárez, Adriana Ugarte i Daniel Grao , "no ha estat un rodatge a l'ús" , com bé defineix la que va ser protagonista de ' el temps entre costures ', sinó que aprens a "no conformar-te amb res" .\nHa agradat tant entre la crítica que ja es parla que ' Julieta ' podria emportar-se el cap gros i l'estatueta més preuada de Hollywood. "Ens sembla molt bé que la gent faci apostes amb què ens portarem l'Oscar i el Goya", diu Grau, encara que Ugarte intenta "no pensar-hi" perquè "sóc amant de l'àmbit que va de l'acció al tall" .\nTots ells parlen meravelles i només tenen paraules boniques per al director guanyador de dos Oscars, malgrat tota la tempesta mediàtica que sona al voltant de la seva persona. Panamà hi és, és inevitable, i els periodistes volem saber si se senten còmodes amb això i les seves mirades ho diuen tot. És evident que no. "Jo crec que només parlarem de la pel·lícula, pel·lícula, pel·lícula i el que hagi sorgit no crec que sigui del nostre assumpte. El més important és 'Julieta', que és una obra d'art i acapara tota l'atenció ", contesta Ugarte per tots tres. Però tota l'atenció no és per aquest nom femení, no. Tot gira al voltant de Almodóvar .\nArtículo anteriorRepte viral: Veus la figura dins del cercle vermell\nArtículo siguienteAndreina Veliz, de desnudarse en Interviú a 'MasterChef 4'


L'Ajuntament de Tàrrega té previst inaugurar l'àrea de caravanes al mes de maig\nterritoris.cat 21:14 17/04/18\nturisme inaugurara tarrega urgell-lleida area-de-caravanes\nObres en marxa a la futura àrea per autocaravanes a Tàrrega\nL'Ajuntament de Tàrrega, estima que les obres de l'àrea d'estacionament d'autocaravanes s'enllestiran es podran inaugurar el dissabte 19 de maig. A hores d'ara les màquines continuen condicionant el solar mentre ja s'ha pavimentat part del recinte.\nL'aparcament s'habilita en un terreny municipal ubicat al carrer de Joan Tous i flanquejat per la comissaria dels Mossos d'Esquadra i el Casal de Gent Gran.\nAmb 1.200 metres quadrats de superfície, disposarà d'onze places d'estacionament destinades de forma exclusiva a autocaravanes\nL'Ajuntament de Tàrrega organitzarà una trobada d'usuaris d'autocaravanes del 18 al 20 de maig perquè descobreixin aquest nou punt de parada en els seus itineraris. A la vegada se'ls convidarà a descobrir els atractius turístics i comercials de la capital de l'Urgell amb diverses rutes guiades.\nLes obres, iniciades el passat mes de febrer, les du a terme l'empresa Romà Infraestructures amb un pressupost de 42.165,35 euros. Aquests treballs inclouen la pavimentació del recinte amb capa asfàltica a més de la dotació dels elements necessaris en aquests tipus d'equipaments. S'han instal·lat desguassos d'aigües pluvials (que s'abocaran al riu Ondara) i connexions amb les xarxes d'aigua de boca i de clavegueram. També s'ha renovat el segment de vorera (70 m2) que afronta amb el carrer de Joan Tous i s'ha deixat una franja de protecció de 3 metres d'amplada al costat de la comissaria dels Mossos d'Esquadra. La materialització del projecte s'arrodonirà amb senyalització en diferents indrets del nucli urbà.\nTàrrega aposta amb aquesta inversió per la modalitat de turisme en autocaravana, la qual ha experimentat un fort auge d'un temps ençà\nEl solar que acollirà la infraestructura és un emplaçament proper a la carretera C-14 i ben comunicat a peu amb el centre urbà. El consistori centralitzarà així en un únic punt l'estacionament d'aquests vehicles proporcionant-los comoditat i prestacions durant la seva estada al municipi.\nAgramunt acollirà la primera cimera lleidatana de diables\nAgramunt comptarà amb una nova potabilitzadora\nTàrrega habilita un bus gratuït en el marc de la Setmana de la Mobilitat\nterritoris.cat/Josep A. Pérez 16/09/19


Publicado 23/05/2022 18:06\nCONSORCIO DE BOMBEROS/TWITTER\nL'incendi forestal amb quatre focus declarat aquest dilluns entre els termes municipals de Sogorb, Xèrica i Navaixes (Castelló) ha quedat controlat, segons ha informat el Centre de Coordinació d'Emergències de la Generalitat en el seu compte de Twitter.\nEl foc s'ha produït en una zona al costat de les vies del tren que cobreix la línia València-Teruel-Zaragoza i la de Rodalies València-Caudiel, entre les localitats de Sogorb i Navaixes. Més tard s'han localitzat dos focus més, també en les proximitats de la via del tren. En total, es treballa paral·lelament en quatre focus.\nL'incendi ha obligat a detindre la circulació ferroviària de la línia C-5 (València-Caudiel) en tots dos sentits al seu pas per aquesta zona, segons ha informat Renfe Rodalies en les seues xarxes socials.


diumenge, 24 de octubre de 2021, 08:34\nLa CUP vota en contra del govern sobre el pla parcial que permetrà edificar tota la zona entre el parc de Lourdes i l'autopista\nArxivat a: Política · Urbanisme · Lourdes · POUM\nRedacció | dijous, 23 de setembre de 2021, 19:00\nEl ple de l'Ajuntament d'Arenys de Mar ha aprovat definitivament aquesta tarda el pla parcial urbanístic del sector Sud-2 Lourdes. Aquesta zona, compren tots els terrenys de la conca del rial de Sa Clavella, entre el parc de Lourdes i l'autopista, fins a arribar al carrer Barcelona. L'alcaldessa i regidora d'Urbanisme, Annabel Moreno, ha explicat que el que s'ha aprovat és el desenvolupament urbanístic que ja estava contemplat en el Pla d'Ordenació Urbanística Municipal (POUM), aprovat el 2014.\nS'hi podran construir cases unifamiliars i algun edifici de planta baixa i dos pisos.\nEn aquest sentit, la majoria de les propietàries de la zona van formar una junta de compensació que, el 2017, van presentar una proposta de pla parcial. Els tècnics municipals van emetre les seves esmenes, però faltava la valoració mediambiental. Per això, la junta de compensació volia aprovar el pla per silenci administratiu. La comissió d'Urbanisme de Barcelona va recordar a l'Ajuntament que podria aprovar-se per silenci administratiu o a través del ple municipal. Moreno ha explicat que s'ha optat per aquesta segona opció "per donar-li publicitat i que tothom i pugui presentar al·legacions". D'aquesta manera, el pla també assumeix els requeriments dels tècnics municipals.\nEl pla contempla un desenvolupament amb menys densitat de la inicial, amb cases unifamiliars i algun edifici de planta baixa i dos pisos. Moreno ha admès que "ens pot generar dubtes, i ens pot agradar més o menys". I és que un dels socis del govern s'ha desmarcat de l'aprovació d'aquest punt. La portaveu de la CUP, Ona Curto, ha explicat el vot en contra de la seva formació. Curto ha afirmat que "vam votar en contra del POUM el 2014, i aquest pla proposa un creixement massiu en una de les zones verdes urbanes que ens queden". Moreno li ha respost que ERC es va abstenir en l'aprovació definitiva del POUM, però que ningú hi va presentar al·legacions. "No podem fer res més que aprovar-ho", ha afirmat. En cas de no fer-ho, "l'Ajuntament hauria de pagar una indemnització a les propietàries pel valor dels diners que podrien haver guanyat", ha afegit. El pla parcial s'ha aprovat gràcies al vot a favor d'ERC, Arenys en Comú i dels grups de l'oposició, Junts per Arenys i PSC.\nMoció a favor de Valldegata\nEn matèria urbanística, la CUP també ha votat en contra de la resta de grups una moció presentada pel grup municipal del PSC, a favor de l'execució de la variant de Valldegata i els accessos de l'autopista. Després de les modificacions durant la comissió informativa, els grups han acordat proposar a la Generalitat una variant menys agressiva amb el territori, aprofitant que la majoria de trànsit de la nacional passarà a l'autopista. En aquest sentit, l'alcaldessa ja ha anunciat una reunió amb la Generalitat el pròxim 19 d'octubre. Pel que fa a les rotondes del nus de Vallvidrera, s'està redactant el projecte.


Els accidents de circulació es cobren dues noves víctimes mortals a Mallorca\n30 setembre 2020 18:49\nEls morts són un ciclista atropellat dissabte i una conductora que va xocar a Inca\nJ.J. | 26 abril 2004\nAhir es registraren dues noves víctimes d'accidents de circulació a Mallorca que eleven a 55 el nombre de morts aquest any a les carreteres de les Balears. Dissabte un grup de turistes fou atropellat per un conductor ebri a la carretera vella de Sineu, amb el resultat d'un ferit crític i tres de pronòstic reservat.\nFrancisco Javier Molina, de 36 anys, ingressà a Son Dureta debatent-se entre la vida i la mort i ahir es va produir el desenllaç fatal, segons informaren en fonts sanitàries. El conductor que provocà el sinistre prestà declaració el matí al jutjat de guàrdia, ja que donà una taxa altíssima al control d'alcoholèmia i està acusat d'un delicte de conducció sota els efectes de l'alcohol amb resultat de mort.\nL'altre accident mortal ocorregué a les cinc menys quart del capvespre, al quilòmetre 21'900 de l'autopista d'Inca, gairebé a l'entrada d'aquesta ciutat. Un Renault Clío matrícula PM-4514-BL, conduït per Carmen Balaguer Català, de 23 anys, perdé el control i sortí de la calçada pel marge esquerre, envaint l'altre carril pel qual circulava també un Renault Clío IB-9610-DH. Aquest últim automòbil estava ocupat per una dona de 30 anys, F.M.A.B., que va sofrir ferides lleus. Carmen Balaguer no tingué tanta sort i morí, després que el seu cotxe bolcàs i quedàs destrossat.\nPerò al marge d'aquests dos sinistres fatals, un jove de 25 anys, sud-americà, es trobava ahir horabaixa en estat crític després de xocar el seu ciclomotor contra una furgoneta en la confluència del carrer Manacor amb Joan Alcover, a Palma. En la motocicleta anava com acompanyant un altre jove, que va ser hospitalitzat amb pronòstic menys greu. Finalment, a la «Davallada a l'Infern» que se celebrà ahir horabaixa a Búger un dels vehicles participants va perdre el control i va atropellar una dona de 76 anys.\nLa dona quedà estesa al terra, amb les dues cames fracturades, per la qual cosa Ambulàncies Insulars la va evacuar ràpidament fins a Son Dureta, en estat molt greu.


El benefici net de SegurCaixa Adeslas arriba als 350 milions el 2018, un 11,4% més\nel benefici net de segurcaixa adeslas arriba als 350 milions el 2018, un 11,4% mes\nEls ingressos per primes pugen a 3.709 milions d'euros, amb un augment del 4,6%, superior al 3,9% del sector\nAdeslas reforça el seu lideratge en Salut: el volum de primes arriba als 2.524 milions d'euros i la quota de mercat, al 29,6%\nLa ràtio combinada millora i se situa en el 86,9%\nLa nova producció arriba als 775,5 milions d'euros\n28 de febrer de 2019. SegurCaixa Adeslas, companyia integrada al Grup Mutua Madrileña i participada per CaixaBank, ha tancat el 2018 amb un benefici net consolidat de 350 milions d'euros, un 11,4% més que l'any anterior. Els ingressos per primes han augmentat el 4,6%, per sobre del mercat No Vida, que va créixer un 3,9%, i han arribat als 3.709 milions d'euros.\nAdeslas, la marca de Salut de la companyia, ha reforçat el seu lideratge i ha augmentat la seva quota fins al 29,6%, després de créixer el 7,6%, dos punts percentuals més que el mercat. La companyia va ser, de les deu primeres empreses del sector, la que més va augmentar els seus ingressos. SegurCaixa Adeslas manté la seva aposta multiram ja que, de manera agregada, els rams diferents del de Salut han arribat als 1.184,7 milions d'euros en primes, que representen gairebé un terç dels ingressos.\nEl volum de primes de Salut ha pujat a 2.524,2 milions d'euros, un 7,6% més que el 2017, mentre que el creixement del sector ha estat del 5,6%. Líder en la cura de la salut, Adeslas va atendre l'any passat 26,3 milions de consultes, 10,5 milions de proves diagnòstiques o 384.000 ingressos hospitalaris. La companyia disposa de la xarxa assistencial més extensa del mercat, amb més de 1.200 centres mèdics propis i concertats i acords amb 217 hospitals privats. El quadre mèdic d'Adeslas és el més ampli, amb 43.000 professionals.\nEn l'assegurança dental, activitat en la qual Adeslas també és líder, el volum d'assegurats ha augmentat el 4,8% i la quota de mercat en primes supera el 50%. El nombre de clíniques dentals Adeslas, per la seva banda, ja arriba a les 189, després de l'obertura de 20 nous establiments l'últim any. Aquestes clíniques disposen de 1.216 butaques odontològiques i van dur a terme 3,9 milions d'actes odontològics el 2018.\nEl volum de primes ha pujat a 491,2 milions d'euros, que situen la quota de mercat de la companyia en el ram en el 6,78%. En Llar, la companyia ha ingressat 385,2 milions d'euros en primes i ha consolidat la segona posició del mercat, amb una quota del 8,86%.\nLa companyia ha obtingut uns ingressos per primes d'assegurança de decessos de 140,4 milions d'euros, amb un augment del 9,3%, que consolida el seu quart lloc en el rànquing del sector.\nAuto i Accidents\nEn Auto, les primes s'han situat en 216 milions d'euros, mentre que en Accidents, on SegurCaixa Adeslas és líder, la xifra és de 189,2 milions d'euros.\nPer a Javier Mira, president executiu de SegurCaixa Adeslas, “aquests resultats confirmen la solidesa de la companyia i la seva capacitat per continuar creixent més que el mercat amb una bona rendibilitat”. La ràtio combinada, de fet, ha evolucionat de manera positiva i s'ha situat en el 86,9% gràcies a la millora de la gestió de la sinistralitat.\nEn conjunt, la nova producció va créixer l'any passat un 2,8%, fins a arribar als 775,5 milions d'euros, impulsada fonamentalment pels rams de Salut i Decessos. Javier Murillo, director general de la companyia, destaca la fortalesa comercial: “Els diferents canals comercials ens permeten ser a prop dels clients i oferir solucions adaptades a les seves necessitats asseguradores”.\nL'objectiu de SegurCaixa Adeslas per a aquest any és continuar creixent de manera rendible, malgrat l'alentiment del creixement econòmic i la forta competència. El Pla de Transformació Tecnològica que va posar en marxa la companyia l'any passat, amb un horitzó de cinc anys i unes inversions previstes de 120 milions d'euros, evoluciona amb el ritme previst i amb l'objectiu centrat a millorar l'experiència del client i oferir les millors solucions asseguradores del mercat.\nPrincipals magnituds de SegurCaixa Adeslas el 2018\n2017 2018 Variació\nPrimes (milions d'euros) 3.547 3.709 +4,6%\nBen. Net (milions d'euros) 314 350\nRàtio combinada (%) 88,4 86,9 -1,5 p.p.


ARRASEM: segon programa de la segona temporada! | Asem Catalunya\nARRASEM: segon programa de la segona temporada!\nJa tenim disponible el segon programa de la segona temporada d’ARRASEM!!!🎧🎙 Orgull divers, cine inclusiu, habitatge accessible… i avenços científics! Aquest mes ARRASEM parla de la primera manifestació a Barcelona de les persones amb discapacitat, del Festival Inclusiu i de l’oportunitat del Cohousing! A més, entrevisten a una de les guanyadores dels Premis Fem Pinya,\nJa tenim disponible el segon programa de la segona temporada d’ARRASEM!!!🎧🎙\nOrgull divers, cine inclusiu, habitatge accessible… i avenços científics! Aquest mes ARRASEM parla de la primera manifestació a Barcelona de les persones amb discapacitat, del Festival Inclusiu i de l’oportunitat del Cohousing! A més, entrevisten a una de les guanyadores dels Premis Fem Pinya, la doctora Montse Olivé!\nFent click aquí podreu accedir directament a l’enllaç!


Martina Puig: “Encara no tinc molt clar el que vull fer, però crec que amb el batxillerat social ho puc aconseguir” – STM Report\nPer: Claudia Brown, Ariadna Conill , Joana Espar\nLa Martina Puig va néixer el dia 10 de desembre del 2005 a Campdevànol, on ha viscut tota la seva vida. Les coses que més li agraden són llegir, muntar a cavall i la música en general però sobretot el pop anglès o K-pop. Actualment és alumna de batxillerat social de l’escola Sant Miquel dels Sants. Fins a l’any passat, havia cursat els estudis secundaris a l’escola Vedruna Ripoll.\nPerquè has escollit fer el batxillerat social?\nPerquè és on faig les assignatures que més m’agraden, tot i que encara no tinc molt clar el que vull fer, però crec que amb el batxillerat social ho puc aconseguir.\nPerò abans de venir aquí vas fer l’itinerari científic a la ESO. Per què aquest canvi?\nFeia l’itinerari científic de 4t d’ESO amb les assignatures de biologia, física i química i informàtica. Em viag decantar per aquest itinerari perquè les assignatures que hi havia que no fossin del científic eren llatí i coses per l’estil i com que no em venia de gust fer un itinerari molt humanístic vaig decidir fer l’itinerari científic. Després vaig decidir que a batxillerat em passaria a fer l’itinerari Social.\nQuines són les assignatures que més t’interessen? Per què?\nLes assignatures que més m’interessen actualment són ciències de la informació, perquè m’ho passo bé escrivint i redactant, i psicologia perquè m’agrada parlar de la ment humana i de la consciència i tots aquests temes. Tot i això, en general l’assignatura que més m’ha agradat sempre és anglès perquè m’agraden els idiomes.\nPer què vas escollir deixar Ripoll per anar al Sant Miquel?\nPerquè a Ripoll només hi ha un institut. Primer de tot no m’agrada gaire aquell institut i em venia de gust canviar de gent perquè a Ripoll tots ens coneixem i també em venia de gust canviar d’entorn. Ho vaig estar mirant i el lloc que hi ha més a prop després de Ripoll és Vic. Em vaig estar mirant totes les escoles i la que em va agradar més pel programa i assignatures va ser el Sant Miquel.\nHas notat un canvi important en el teu pas de ESO a Batxillerat?\nNoto molt canvi, però com que ja estava mentalitzada tampoc m’ha sorprès molt. Tot i això, el fet de canviar de metodologia de l’escola sí que ho he notat.\nI entre les dues escoles?\nHi ha canvi en el fet de com funciona l’escola. Aquí tot és amb el Clickedu i tot es penja per allà i jo estava acostumada al meu antic centre a utilitzar el Classroom i penjar-ho tot allà. Petits detalls així marquen la diferència, però en general en tema de temari hi ha poca diferència.\nQuè opines de les instal·lacions de l’escola? Creus que s’adequa a les necessitats dels alumnes?\nJo crec que si. Tampoc puc opinar gaire perquè no porto molt temps aquí i tampoc les faig servir molt, però jo penso que sí, que no fa falta res, tot està molt bé.\nPodries fer una comparació general entre els professors d’aquesta escola amb els professors de l’anterior?\nEn general els professors són bastant similars, però tampoc veig gaire diferència en aquest tema. Se’m fa difícil respondre perquè no sé si els professors canvien per l’escola o pel batxillerat llavors no sabria com valorar-ho.\nMartina i Claudia durant l’entrevista (STM REPORT)\nT’està resultant difícil adaptar-te en l’àmbit acadèmic?\nEn realitat no, crec que ho porto tot bastant el dia i crec que m’està anant prou bé per ser el primer trimestre de batxillerat, no he tingut gaires problemes.\nI amb els teus companys de classe? T’hi sents còmoda?\nSi m’hi sento còmoda, ja que crec que hi ha un ambient agradable a classe i no trobo que hi hagi problemes.\nHi ha alguna cosa que trobis a faltar de l’antic col·legi?\nTrobo a faltar a les meves amigues i també la manera de corregir els exàmens, eren molt menys exigents i era molt més fàcil treure bones notes al meu antic col·legi.\nCreus que hi ha algun aspecte negatiu del Sant Miquel?\nD’aspectes negatius és que s’utilitzen molt poc els ordinadors i les noves tecnologies.\nQue destacaries del Sant Miquel dels Sants?\nHi ha bon nivell a la classe i hi ha molt bon ambient, tots aquests aspectes són positius. També està tot com ben planificat i organitzat i no hi ha molts problemes pel que fa a temari.


JENNIFER LOPEZ PATEIX UN MAL FUNCIONAMENT DE L’ARMARI: LLAPIS DE LA TAPA DEL MUGRÓ A LA CATIFA VERMELLA. - ESTIL\nJennifer Lopez pateix un mal funcionament de l’armari: llapis de la tapa del mugró a la catifa vermella.\nJennifer Lopez és coneguda pel seu botí, però era ella escot que va robar el focus de la catifa vermella.\nquan torna a començar el projecte mindy\nLa mare de dos fills estava a la catifa vermella per al llançament de la seva esperada col·lecció de sabates Giuseppe Zanotti - i va patir un mal funcionament de l’armari gràcies a la seva il·lusió.\nMÉS: Jennifer Lopez comparteix una foto de dormitori sexy: és per a Drake?\nAmb un vestit blanc de tall baix, J.Lo mostrava amb orgull el seu calçat de disseny quan la seva tapa de mugró nu va sortir de la part superior.\nTot i això, el jove de 47 anys va manejar amb gràcia els falsos passos de moda i va seguir posant per a les càmeres.\nJennifer va celebrar la línia de sabates amb els seus famosos amics, inclòs el raper i el rumor de nuvi Drake ‘S BFF Montana francesa .\nA principis d’aquesta setmana, el cantant Waiting For Tonight va mostrar al raper canadenc el que li faltava amb un selfie sexy poques hores després d’haver estat descobert a Amsterdam amb una estrella porno Rosy Divine .\nMÉS: Kim Kardashian, Jennifer Lopez i les disfuncions més vergonyoses del vestuari del 2016 de More Stars\nLa parella s’ha posat en serio, amb Vida i estil informant que Jennifer ja havia presentat els seus bessons de vuit anys, Màx i Nosaltres no , fins al Degrassi actor.\nDrake ha estat a la nova casa de Jennifer a Bel-Air. Hi ha estat diverses vegades i coneix els seus fills, va dir una font Us setmanalment . Tots s’ho passen molt bé junts. Als seus fills els agrada molt i coneixen totes les seves cançons. Els agrada tenir-lo a prop.\nMentrestant, l’ex de Drake Rihanna no està feliç amb la nova relació, cridant a Jennifer desesperada.\nMÉS: Jennifer Lopez sense maquillatge: vegeu totes les vegades que la cantant ha estat descarada\nRihanna i Jennifer solien ser bones amigues. Fins i tot li ha confiat a J.Lo la seva rocosa relació amb Drake al llarg dels anys. Rihanna està molt ferida, va dir una font En contacte , afegint que fins i tot va qualificar de traïdor el seu antic amic.\nEns preguntem si J.Lo enviarà a RiRi un parell de sabates com a ofrena de pau?\nmeg ryan abans i després de les fotos\nPer fer una ullada als seus moments més atractius de la catifa vermella, escolliu la galeria següent.\nJennifer va vestir el seu ara famós vestit Versace als 2000 Grammny Awards.\nJennifer va vestir-se amb un vestit escotat d'Elie Saab als premis Oscar 2015.\nJennifer mostra una pell seriosa amb un vestit baix de Zuhair Murad als Globus d’Or del 2015.\ncourtney cox abans i després de la cirurgia\nJennifer va celebrar el seu aniversari en aquest sexy LBD amb alguns retalls estratègics.\nJennifer va robar els focus amb aquest pur vestit de Charbel Zoe als Billboard Music Awards 2015.\nUlls aquí dalt! J.Lo portava aquest revelador vestit blanc a la festa posterior de la seva residència a Las Vegas Tot el que tinc.\nJennifer va lluir (literalment) en aquest vestit estrellat entre bastidors als American Music Awards 2015.\nJuntament amb una escletxa alta a la cuixa, aquest conjunt negre que cau a la moda a Fashion Rocks 2014.\nJLo va celebrar el llançament de la seva residència a Las Vegas en aquest vestit blanc ajustat amb un escot profund.\nPublicitat Des del web Impulsat per Meghan, embarassada, vista per primera vegada des del retorn dels Estats Units a HarryPageSix.com Shiloh Jolie-Pitt té un aspecte molt diferent ara com a adolescentNickiSwift.com La doble vida de Todd Chrisley, finalment, surt a l’aire lliureNickiSwift.com La tragèdia de Teri Hatcher es posa cada cop més tristaNickiSwift.com Què va escriure Derek Chauvin a la mà abans de la convicció per assassinatNYPost.com Charles té alguns plans sorprenents per quan sigui reiTheList.com Desenvolupat per ZergNet Històries destacades\nMarc Anthony devastat pel romanç amb Drake de Jennifer Lopez! (EXCLUSIU)\nJennifer Lopez revela la raó que ella i l'ex Marc Anthony no estan junts.\nAmb qui surt Jennifer Lopez el 2017? A més, més respostes a totes les vostres preguntes de Jenny.\nun noi de maitland ward compleix porno mundial\nTenen cites Jennifer Lopez i Drake? - J.Lo Finalment vessa les mongetes!\nRihanna Very Hurt Over Drake i Jennifer Lopez's Relationship\nRefà de la relació Chris Evans i Minka Kelly tornen a sortir?\nQuant cobren els jutges de ‘The Voice’? Sou de Blake Shelton, Kelly Clarkson, John Legend i més\nMites i fets sobre el son\nLuann de Lesseps i Tom D'Agostino es divorcien, a més de detalls sobre el seu tumultuós matrimoni\nAngelina Jolie, Hilary Duff i més estrelles que han admès ser massa flacs\nChristina Anstead té els nens més simpàtics i aquestes fotos adorables ho demostren definitivament\nEls molts tatuatges de Miley Cyrus són nerviosos, moderns i frescos: aquí teniu una guia definitiva de tota la seva tinta\nQui ha datat Fai Khadra? Vegeu una llista completa de les seves ex-núvies i rumors de llançaments\nLes fotos de bikini més calentes de tots els temps de YouTuber Tana Mongeau\nel repartiment de la vergonyosa temporada 7\nkhloe kardashian tenia implants de culata?\nmatrimoni de Reggie Bush i Kim Kardashian\nkim kardashian abans i després de les cirurgies\ncom era Kim Kardashian abans de la cirurgia plàstica


Talen 6 arbres per cobrir la pista esportiva de la Bordeta\nAquest projecte va guanyar els pressupostos participatius de 2017\nLes obres per habilitar una coberta a la pista poliesportiva del Centre Cívic de la Bordeta han obligat a talar 6 arbres de grans dimensions. Sobre això, la Paeria va informar ahir que "s'han hagut de tallar dels sis arbres perquè estaven al bell mig de les línies de fonaments de l'estructura de la nova carpa". Ja fa unes setmanes que es van eliminar un parell d'ells i ahir es treballava en la tala i retirada de la resta.\nSegons la Paeria, "la majoria eren pollancres que generaven el típic borrissol, que podia ser potencialment perillós per a la coberta". També van dir que les obres no preveuen replantar altres arbres perquè "no hi ha espai a causa de l'estructura".\nAquest projecte de la Bordeta va guanyar els pressupostos participatius de 2017, però s'han endarrerit les obres, que consisteixen a habilitar una estructura amb tendals per poder aprofitar millor la pista esportiva. Quant als terminis de l'obra, està previst que, si els materials arriben al seu temps, la setmana que s'iniciï el muntatge de l'estructura i cap a finals de juny la instal·lació de la carpa, segons la Paeria.


Venda Local Comercial a la Llacuna (Rofes) - La Porta\nLa Llacuna (55)\n- LA LLACUNA (37)\nPont D'Armetera (2)\nVenda Local Comercial a la Llacuna (Rofes)\nafegeix a preferits Habitacions DormitorisCasa, Local Comprar, Llogar\nTamany: 3,000 m2\nTipus de Propietat: Casa, Local\nCodi postal: 08779\nTerreny de 3000 m2, destinat a equipaments.\nActualment conté una piscina de 33 m de llarg i 16 d’amplada, disposa de subterranis on s’ubiquen els equips per a la piscina i un gran magatzem. Davant la piscina hi ha una construcció de 100 m2 destinats a vestidors, dutxes i serveis.\nUna part del terreny de 580 m2 és una pista d’esport, actualment en mal estat. Davant, la zona destinada al Bar i espai per a celebracions, amb serveis i cuina per renovar. Si el terreny es destina a negoci familiar, és possible construir una vivenda.\nLa opció de lloguer, únicament es tindrà en compte amb una entrada d’un 20% del valor de la venda. El lloguer seria de 400€/mes.\nEl terreny es troba en una població on hi ha més de 15 cases rurals, fàcil accés per carreteres secundàries i amb diferents atractius turístics, com el senderisme, l’escalada boulder, festes i fires, excursions a cavall, quads, o fins i tot circuits tancats 4 x 4, a part de rutes guiades i llocs especialment bonics, i/o culturalment interessants per visitar.\nCasa amb jardí al centre de la Llacuna\nCaseta unifamiliar envoltada de natura, Rofes, la Llacuna


Els arxius dels Jocs Olímpics de Barcelona‘92 – Proyecto Olimpia\n“Preservant la memòria olímpica, es garanteix la perdurabilitat i l’accés a un dels episodis que han transformat substancialment la Barcelona contemporània i que ha de permetre afavorir-ne l’estudi amb una base documental que abraça un ventall tipològic d’una riquesa extraordinària”\nLa documentació generada amb motiu de la celebració dels Jocs Olímpics de Barcelona i tot el seu context organitzatiu i constructiu, demostren, fins a quin punt es pot donar importància a la documentació “esportiva” de Catalunya. Les institucions públiques es van implicar per tal de conservar la documentació dels Jocs Olímpics com a símbol de la memòria de la ciutat i del país. La importància de les bones pràctiques de gestió documental dins de la celebració d’un esdeveniment d’aquestes magnituds, pot comportar unes polítiques d’accés que siguin beneficioses per al conjunt de la socitat.\nLa celebració de la XXV Olimpíada a Barcelona, va provocar un canvi significatiu en la estructura de país per a Catalunya, situant-la en el top mundial de ciutats més importants. Durant pràcticament un mes, Barcelona va ser el focus d’atenció, i sense exagerar, podríem dir que va ser el centre del món, però anteriorment es va dur a terme tot un procés de desenvolupament de les infraestructures de la ciutat per tal de presentar-la al planeta com un lloc a l’alçada de l’esdeveniment i de les expectatives.\nPer desenvolupar tot el procés previ al nucli de la celebració esportiva, es va crear el Comitè Olímpic de Barcelona 1992, en endavant COOB’92, per realitzar la planificació, la organització i celebració dels Jocs Olímpics. Per una altra banda, es va crear l’agrupació d’empreses Barcelona Holding Olímpic, S.A., en endavant HOLSA, composta per un conglomerat de diferents empreses amb capital públic. HOLSA va ser creat per gestionar i executar el tema de les infraestructures, edificis i recintes esportius, per tant, va ser l’òrgan encarregat de transformar la ciutat i modernitzar-la.\nEls dos grans blocs que formaven l’organització dels Jocs Olímpics de Barcelona, portava intrínsecament, la generació d’un gran contingent de documentació relativa a tot el procés d’organització i celebració i tancament. Cal remarcar l’abast cronològic, que no només correspon a les dates de celebració de les competicions esportives, sinó que comença amb la candidatura com a seu al COI, i perdura més enllà de la finalització de l’última medalla que s’entrega en les competicions paralímpiques. Per dur a terme una planificació documental acurada, el COOB’92 va incorporar un professional de l’arxivística per organitzar la documentació.\nPerò el fet característic de la documentació de Barcelona ’92, va ser la implicació directe de les administracions públiques per tal de conservar-la, clar símptoma que aquestes institucions es van adonar que es trobaven davant de patrimoni documental del país, tal i com mostren les següents paraules: “L’experiència de l’organització de la documentació generada amb motiu dels Jocs Olímpics de Barcelona 1992, demostra la importància de conscienciar a tots els organismes implicats de l’ interès d’organitzar i preservar la memòria olímpica així com evitar la disgregació dels arxius olímpics” (Solà, 2009).\nPer aquest motiu, cal destacar un seguit d’actuacions remarcables pel que fa a la conservació de la documentació. La primera, el 26 d’octubre de 1990, es remarcable la implicació que adopta el govern municipal, il·lustrada en el Ple de l’Ajuntament de Barcelona, mitjançant el qual s’adoptaven les mesures corresponents per dipositar la documentació generada per COOB’92 i HOLSA i les seves filials, als arxius municipals de l’Ajuntament de Barcelona, amb la idea d’evitar la dispersió de la documentació davant de la complexitat dels actors implicats.\nPer una banda, la documentació dipositada pel COOB’92 als arxius municipals correspon a l’abast cronològic de 1981 a 1993, amb un total de 660 metres lineals. Per altra banda, l’arxiu de HOLSA dipositat als arxius municipals, consta de 922 metres lineals i 25.262 plànols, dins d’un marc cronològic que avarca des de 1985 fins al 2007, a causa de la prolongació de les empreses integrades pel holding més enllà dels Jocs Olímpics. Per coordinar tot aquest procés integrador, es va crear una Comissió de Seguiment, amb representants de tots el organismes implicats en la cessió de la documentació, per tal de conduir el procés dins dels paràmetres adients.\nEl segon fet remarcable succeeix a l’abril de 1993. Mitjançant l’acord entre la Junta General d’Accionistes del COOB’92, es constitueix la Fundació Barcelona Olímpica, en endavant FBO, de caràcter privat i com a entitat benèfica cultural. Cal remarcar que la FBO hereta part dels fons documentals, però aquesta institució va dipositar, primerament en dipòsit vitalici, el fons als arxius municipals, però al 2007 fa la cessió definitiva.\nPer últim, els documents relatius a aquesta conjuntura olímpica no formen un únic dipòsit d’arxiu, si no que estan repartits entre els diferents centres arxivístics que integren la xarxa municipal d’arxius de la ciutat de Barcelona. La documentació està custodiada a l’Arxiu Municipal Contemporani de Barcelona i l’Arxiu Fotogràfic de Barcelona, que pertanyen als arxius municipals de la ciutat.\n HOLSA estava integrada per Vila Olímpica, S.A. (VOSA), Anella Olímpica de Montjuïc, S.A. (AOMSA) i l’ Institut Municipal per a la Promoció Urbanística i els JJOO’92 (IMPUSA).\n Segons la seva presentació a la seu web, la FBO té com a finalitat difondre la realitat dels Jocs Olímpics de Barcelona, com també promocionar i investigar els valors culturals, ètics, esportius i de qualsevol ordre que emanen del ideari olímpic.\n La documentació relativa al Jocs Olímpics de Barcelona 1992, està repartida pels diferents centres de l’Arxiu Municipal de Barcelona. A l’Arxiu Municipal Contemporani de Barcelona, trobem, dins de la secció de fons institucionals, el fons de HOLSA i el del COOB’92. Pel que fa a l’Arxiu Fotogràfic de Barcelona hi ha un bloc temàtic dedicat als Jocs Olímpics.\nEtiquetado archivos, arxius, barcelona, barcelona 92, comite olimpico internacional, història esport, historia deporte, jocs olimpics, juegos olimpicos, memoria, olympic games, sport history\nEntrada siguienteLos archivos de los Juegos Olímpicos de Barcelona‘92


L'Ajuntament de Manacor fa descomptes de fins al 30% a les empreses i particulars que reciclin correctament | Ajuntament de Manacor\nlajuntament de manacor fa descomptes de fins al 30 les empreses i particulars que reciclin\nL'Ajuntament de Manacor fa descomptes de fins al 30% a les empreses i particulars que reciclin correctament\nL'Ajuntament de Manacor intensifica la campanya d’adhesió a la tarifa reduïda de cara al 2022, amb l'objectiu de fer créixer el nombre de contribuents adherits a aquesta bonificació per a aquells particulars i empreses que reciclen de manera correcta totes les fraccions de residus. La tarifa reduïda és una de les mesures que ha pres l'Ajuntament de Manacor per millorar les xifres de reciclatge al municipi i implica descomptes importants per a tot tipus de rebuts: habitatges en sòl urbà i rústic, comerços, restaurants, hotels i agroturismes, habitatges de lloguer vacacional, supermercats i indústries. Els contribuents tenen fins el 28 de febrer per sol·licitar la tarifa reduïda per a aquest 2022 i el primer que han de fer és emplenar el formulari que hi ha penjat a www.residusmanacor.cat\nLa tarifa reduïda la introduí l'equip de govern municipal per trencar amb la tarifa única que s'aplicava a tothom per igual, reciclés o no. A partir de 2020 a Manacor es bonifica la bona pràctica del reciclatge tant en zona de contenidors com en zona de recollida porta a porta: inicialment amb 176 euros la tarifa genèrica i 138 la tarifa reduïda només en habitatges. Posteriorment, s'ha introduït el descompte en totes les tipologies de contribuents, amb l'objectiu d'ampliar i fer créixer el nombre de ciutadans que reciclen. A més, el 2021 es rebaixà encara més la taxa, passant a 169 euros la tarifa general i 114 euros la tarifa reduïda. De cara a 2022, es mantenen aquestes tarifes que suposen una diferència de 55 euros entre qui s'ha compromès a reciclar i qui no.\nEl 2021, s'adheriren a la tarifa reduïda el 28% dels contribuents del municipi de Manacor. Per tipologies, el 32% corresponen a habitatges urbans, el 14% habitatges en sòl rústic, 51% hotels i agroturismes, 21% lloguer vacacional, 22% comerç i indústria, 30% restauració i 32% supermercats.\nEl departament de Medi Ambient estima per a 2022 - d'acord amb les adhesions des de l'1 de gener i fins a dia d'avui, a l'espera de completar el termini que finalitza el 28 de febrer – que s’adheriran a la tarifa reduïda el 35% dels contribuents del municipi, dels que el 42% correspondrà a habitatges urbans, 16% a habitatges de fora vila, 56% a hotels i agroturismes, 31% a lloguer vacacional, 31% a comerç i indústria, 26% restauració i 37% supermercats.\n"L'impuls és ambiental i econòmic. Hem fet un salt quantitatiu, doblant gairebé el percentatge de reciclatge en dos anys i mig, ja que hem passat del 13% a prop del 25%", ha apuntat el delegat de Medi Ambient, Sebastià Llodrà en roda de premsa. "Si aconseguim baixar la factura d'incineració que ha de pagar Manacor, aquesta baixada també pot repercutir en els rebuts de la ciutadania", ha afegit.\nL'objectiu de l'Ajuntament de Manacor és fer créixer el número de ciutadans que reciclen els seus residus de manera correcta i, per això, ha fet una tasca intensa de comunicació per diferents vies amb la intenció d'informar i implicar la ciutadania. "Medi ambient no va només de posar molts contenidors al carrer, sinó també d'implicar la ciutadania, perquè al cap i a la fi el fet diferencial que fa que funcioni o no és la ciutadania que recicla bé a ca seva i que omple els contenidors correctament", ha explicat Llodrà.\nAl setembre de 2019 l'Ajuntament de Manacor començà a aplicar inicialment el sistema de recollida port a porta després de moltes reunions amb veïnats. Des de llavors, s'ha fet una feina d'informació sectoritzada per zones i barriades, que ha reunit milers de veïnats. A més, també s'ha distribuït la informació mitjançant les xarxes socials municipals, i s'ha comptat amb la figura dels informadors ambientals, que fan feina de tu a tu amb els ciutadans. Actualment l'Ajuntament de Manacor compta amb 6 informadors ambientals.\nEl procés de canvi en el sistema de recollida selectiva s'inicià el setembre de 2019 i s'ha completat l'estiu de 2021, amb la implantació completa dels contenidors de la fracció de matèria orgànica a tot el municipi. Actualment, hi ha 400 contenidors de FORM (marró), pel que segons ha assegurat el tècnic de Medi ambient municipal, Antoni Pascual, Manacor té capacitat perquè el 50% dels contribuents reciclin.\nAmb l'objectiu de fer créixer el percentatge de ciutadans implicats, l'Ajuntament de Manacor inicia també avui i durant tot el mes de febrer una campanya de comunicació per donar a conèixer la tarifa reduïda.\nBALANÇ IMPLANTACIÓ RECOLLIDA ORGÀNICA AJUNTAMENT DE MANACOR


Els voluntaris de la Creu Roja incrementen l'activitat per ajudar aquells que ho necessiten durant els dies de confinament. La xifra s'ha triplicat des que va començar la crisi de la Covid-19. Una de les activitats és el repartiment d'aliments i medicaments a domicili.\nLa xifra de voluntaris a l'inici de la crisi del coronavirus era de 239 i ara ja supera les 700 persones. La Creu Roja s'està encarregant de coordinar-los i n'ha mobilitzat gairebé 150.\nUna de les tasques que més fan aquestes setmanes és distribuir aliments i medicaments a les llars amb dificultats per poder sortir a comprar o fer-ho per internet. Així ho explica un dels voluntaris, Pablo Santos, qui afegeix que "amb el que està passant la gent es posa en contacte amb nosaltres o nosaltres amb ells".\nL'ONG rep la petició i ells mateixos s'encarreguen de fer la compra als supermercats o a les farmàcies i portar les comandes directament a casa, sempre seguint les pautes dels protocols d'actuació.\nSantos indica que, a més de fer ús de mascaretes i guants, "no barregem els grups de voluntaris" amb l'objectiu d'evitar els contagis.\nEn dues setmanes els voluntaris han ajudat a més de 150 domicilis i les assistències per telèfon superen les 400. Des de la direcció de la Creu Roja afirmen que també estan en contacte permanent amb prop de 130 llars de risc per saber que no pateixin cap mena de problema.


La matriculació de l’Escoleta d’Alaior augmenta un 30% - EsDiari.com\nLa matriculació de l’Escoleta d’Alaior augmenta un 30%\nEl curs escolar va començar la setmana passada a l’Escola Infantil Es Pouet d’Alaior amb 107 infants, el que significa un increment de més del 30% en comparació amb el curs passat 2017/18, quant el curs va començar amb 81 infants. Per aquest motiu el curs ha començat amb 8 aules obertes i a plena capacitat des de el primer dia.\nL’alcaldessa d’Alaior, Misericòrdia Sugrañes, i el regidor d’Educació, Cristóbal Marqués amb la la gerent de la UTE de Cooperatives d’Escoleta que gestiona l’Escoleta d’Alaior, Vanesa Camps, per valorar el primer any de gestió de la nova empresa i fer balanç tots els programes e iniciatives que s’han duit a terme per fomentar l’escolarització del municipi.\nLes dues parts han valorat molt positivament el primer any de gestió i la molt bona xifra de matriculació d’aquest curs, destacant com a molt positius totes les iniciatives per donar a coneixer l’Escoleta, com la campanya iniciada fa dos anys «Vine a l’escoleta!» i que va tenir continuïtat just abans de les matriculacions d’aquest any, també s’ha valorat molt positivament l’increment de la partida econòmica per beques, i els tallers de massatge infantil que es van realitzar per nadons no escolaritzats on van venir 26 famílies i que la gran majoria d’elles han optat per matricular-se aquest curs.\nMisericòrdia Sugrañes ha destacat també la bona feina realitzada per la nova empresa que gestiona l’escoleta i que treballa colze amb colze amb l’Ajuntament per millorar el dia a dia dels més petits del municipi. Cal recorda que amb la nova licitació el consistori ha realitzar un increment econòmic fix de 16.000 euros més cada any, més 22.000 euros de variables per l’obertura de noves aules, una aposta clara per millorar els servei.\nEl nou contracte és per un import total de 2 milions i mig d’euros aproximadament i durada de 4 anys amb 2 més de prorrogables, una aportació fixa municipal de 184.000 euros per any per 7 aules obertes, més l’aportació de les famílies a través de les quotes. L’Ajuntament va decidir establir una important novetat en la nova licitació, que és que per cada aula de més que s’obri durant el curs escolar, es realitzarà una aportació extra d’entre 8.000 i 22.000 euros, per compensar l’esforç que realitza l’empresa, ja que els darrers anys sempre s’ha obert una aula més de la prevista a l’inici de curs.\nCristóbal Marqués ha valorat molt positivament tant el passat curs escolar que es van arribar a obrir dues aules més, fins arribar a 9 aules amb 107 fillets, i l’espectacular inici de curs, també amb 107 fillets amb un increment del 30% de la matriculació, «tota la feina realitzada i coordinada entre Escoleta i Ajuntament poc a poc va donant els fruits».


MásMóvil sofreix una caiguda del servei d'internet a casa en totes les seves marques\nImatge d'arxiu d'una dona parlant per telèfon.\nLa incidència afecta també a Pepephone i Yoigo\nActualitzada 26/01/2021 a les 14:36\nMasMóvil ha sofert una caiguda en el servei d'internet a casa que sembla que està relacionat amb un problema al servidor i que afecta a totes les marques del grup, entre elles la pròpia MásMóvil, Pepephone i Yoigo, segons han informat a EFE fonts de la companyia.\nDe moment, no han precisat el nombre de clients afectats per aquest problema, que ha començat cap a les 11.30 hores i que afecta tant internet com a trucades a fixes, segons les fonts.\nDes del compte de Pepephone a Twitter s'ha alertat aquest dimarts que hi havia un problema generalitzat en el servei d'internet a casa, que sembla que està relacionat amb el servidor DNS, el sistema que tradueix la IP (l'adreça numèrica de la màquina) i l'ha converteix a direccions web.\nL'allau de trucades ha provocat que el Centre d'Atenció al Client de MásMóvil s'hagi vist desbordat, segons afirmen des del mateix compte, que asseguren que estan treballant perquè funcioni com més aviat millor.\nDes de MásMóvil, han dit a EFE que no es tracta d'una fallada generalitzada, ja que afecta uns clients i a uns altres no, encara que no han donat de moment més detalls sobre aquest tema.\nComenta el contingut : MásMóvil sofreix una caiguda del servei d'internet a casa en totes les seves marques


Un any de funcionament de l’estació meteorològica Froggit WH1080SE | EA3FHP\n← As a protest against the ARRL, a radio amateur sends his QSL cards confirming Catalonia as a DXCC country\nRadioaficionats protesten a l’ARRL per negar-se a reconèixer Catalunya com a país del DXCC →\nPluviòmetre TFA, Estació Froggit WH1080SE i Gàbia DAVIS\nAvui es compleix un any de la instal·lació de la nova l’estació meteorològica Froggit WH1080SE. Després d’aquest període de funcionament, podem assegurar que la fiabilitat de les dades obtingudes diàriament és excel·lent.\nPublicat el 30 de maig de 2019. Després de molts anys, la marca Fine Offset, el creador d’una de les estacions bàsiques més comercialitzades en l’àmbit mundial per a diferents empreses, coneguda com a PCE FWS-20, Watson i molts altres noms, ha decidit redissenyar el seu producte i ha fabricat una estació econòmica però amb la precisió i qualitat de qualsevol estació professional Davis d’un preu molt més elevat. És l’estació Froggit WH1080SE, un model de l’any 2018.\nEstació All-in-one. No es poden separar els sensors a diferència del seu model anterior.\nPluviòmetre rodó. Abans era rectangular.\nPenell i anemòmetre més precisos. Abans eren més petits i més inconsistents.\nNivell de bombolla per a la correcta instal·lació i anivellació dels sensors. Abans no n’hi havia.\nPanell de cèl·lules solars per a alimentar l’estació durant les hores de llum solar i estalviar el consum de piles.\nGarita més petita i nou sensor de temperatura i humitat, (SHT15) exactament el mateix que porten les estacions Davis Vantage VUE, solucionant el problema de les lectures de temperatura excessives i errònies.\nEs pot utilitzar amb el programa Cumulus configurant-la com a WH1080 (En molts fòrums comenten que no funciona amb Cumulus però això no és cert. Està confirmat i comprovat que funciona amb aquest programa.\nEl fabricant de l’estació ens ha especificat els sensors que utilitza aquest model:\nSensor de temperatura i humitat: SHT15 (el mateix utilitzat per la Davis)\nGarita: És una còpia idèntica de la Davis Vantage Vue. No ha especificat el material.\nPluviòmetre: El mateix sistema i disseny que la Davis Vantage Vue.\nEn definitiva, és una estació econòmica però es pot considerar professional i és equiparable a les estacions Davis, tant per la precisió de les dades com per la qualitat del material.\nComparació de dades entre dues estacions (30 de maig de 2019):\nTemperatura màxima d’avui amb Davis Vantage Pro2 Plus: 24,9\nTemperatura màxima d’avui amb Froggit WH1080SE: 24,8\nTemperatura mínima d’avui amb Davis Vantage Pro2 Plus: 7,3\nTemperatura mínima d’avui amb Froggit WH1080SE: 7,4\nManual d’instruccions FROGGIT WH1080SE\nMeteoClimàtic. Estació: ESCAT0800000008506B\nCatalunyaMeteoInfo (CMI). Estació: 40\nEstació professional FROGGIT WH1080SE instal·lada en un pal de 2,5 m i a 3,60 m d’alçada total sobre terra enjardinat on hi ha el penell, l’anemòmetre, el pluviòmetre i els sensors sense fils de temperatura i humitat. No hi ha obstacles ni edificis.\nAquest nou model de l’any 2018, FROGGIT WH1080SE, ha solucionat el problema de lectures excessives de temperatura i es comporta com una estació DAVIS, ja que el sensor de temperatura i humitat que té, és exactament el mateix que porten les estacions DAVIS.\nSensor de temperatura i humitat: SHT15 (És el mateix utilitzat per les estacions Davis)\nGarita: Còpia idèntica de la garita Davis Vantage VUE.\nPluviòmetre: El mateix sistema i disseny de la Davis Vantage VUE.\nCorrecció amb termòmetre homologat? SI\nCorrecció amb pluviòmetre homologat? SI


Quants artistes boníssims hi ha que no poden viure del seu art? Moltíssims, massa. Artistes amb idees fresques, agudes, fonamentades, interessants, inquietants, atractives, inspiradores, suggeridores, intrigants, i amb obres que interpel·len, qüestionen, recapaciten, rumien, especulen, projecten, visualitzen... Artistes que malgrat fer una obra d’un interès inqüestionable, han de treballar en una altra cosa per poder viure, i per suposat, per poder sufragar les seves creacions. Artistes que, en aquests moments extremadament difícils, també pateixen per aquesta feina que els dona de menjar, perquè fins i tot aquesta s’ha tornat insegura, escassa i mal pagada. Mentrestant, les seves obres romanen als seus tallers, amuntegant-se en calaixos o de cara a la paret, perquè... encara que arribin a “tenir sort” i puguin exposar-les en una galeria que no tingui com a propòsit primordial fer diners –cosa que voldrà dir que aquesta esta fora del sistema solar- tampoc les vendran i tornaran al taller, apartades i lluny de qualsevol mirada que no sigui la pròpia. Perquè malauradament, sembla que l’art hagi deixat d’interessar si no es tracta d’artistes consagrats, o de noms que sonen a les persones adinerades que volten pel món de l’art, i que directament, no miren. Si compren - i ho poso en condicional perquè ja no tinc clar que ho facin- ho fan d’orella. Això vol dir que només compraran obres dels artistes que els hi sonin, d’aquells que, encara que siguin summament mediocres i avorrits, encara que facin servir plantejaments gastats, encara que la realització de les seves obres sigui matussera, i no transmeti ni un mil·límetre de la tesi (molt probablement peregrina) dels seus autors, ho faran perquè els noms dels seus creadors sonen. Perquè el crític o comissari de moda els cita o els fa figurar en exposicions de ringorrango i/o en centres d'art considerats top. Perquè entre els que es donen de col·leccionistes el seu nom passa de boca a boca, sense que no se sàpiga del cert gaire cosa sobre la seva obra, i sempre pronunciant-lo amb el to necessari per a expressar que, sense cap mena de dubte, és un artista inqüestionable, transcendental i de vital importància en el panorama contemporani.\nL’altre dia, i a propòsit de la Biennal de Venècia, inaugurada fa poc, vaig llegir en algun lloc, una opinió que descrivia la febre de les biennals, com a una malaltia que servia per a veure amics, contactes, i passar nits inoblidables. Afegit a això, qui escrivia citava un text del crític d’art Peter Schjedahl de 2007, i que va ser publicat a The Newyorker. El text qüestionava a fons les aportacions artístiques presentades a les biennals, descrivint-les com a representants de l’ara i l’aquí, fonamentades en temes tòpics i sentiments ben revestits. També presentava aquests certàmens com a manifestació de l’ establishment, no en va estan finançats en la seva majoria per corporacions i agències governamentals. Però són aquest sistema i les seves derivades, els que marquen la pauta. No formar-hi part és estar condemnat a vagar eternament per l’espai sideral. Quan les coses van bé, i la classe mitjana es guanya bé la vida, aquesta floreix per a tothom. Fins i tot per als planetes i estrelles de fora de la galàxia del sistema. Però quan només hi queda el diners dels snobs, artistes boníssims, probablement molt millors que els que estan sobre l’escenari, veuen com els seus projectes i les seves obres s’amunteguen als estudis i ells malden per sobreviure en precari, víctimes d’un sistema de valors que fa vomitar.\nPublicat per Anna Belsa a 11:18 1 comentari:\nPublicat per Anna Belsa a 10:58 Cap comentari:


Dia de la Infermera al Maresme: Taula rodona: Dia Internacional de la Infermera: per què treballo en aquest àmbit?\nAula 207(TCM1) Edifici Universitari (Av. Ernest Lluc, 32. Mataró)\nLa delegació comarcal del COIB al Maresme i l'Escola Superior de Ciències de la Salut Tecnocampus Mataró organitzen la taula rodona “Dia Internacional de la Infermera: per què treballo en aquest àmbit?” en la que els ponents exposaran les seves experiències en els àmbits de:\nInfermeria pediàtrica: Dra. Marian Cerezuela, infermera de l'Hospital Sant Joan de Déu\nInfermeria geriàtrica: Joan Francesc Domínguez, infermer de la Corporació de Salut del Maresme i la Selva\nInfermeria oncològica: Dra. Sandra Cabrera, infermera adjunta de direcció i cures de l'ICO Badalona.\nPer assistir a aquesta sessió no cal inscripció prèvia.


Sota la Façana del Naixement\nSagrada Família, Aj. Barcelona (el Barcelonès), del primer cap de setmana al 24 de desembre\nLes parades són al voltant de la plaça\nUna família comprant figures\nFigures pel Naixement\nCaganers per donar i per vendre\nTions pel cagatió\nSituada just a l'altra banda de la Façana del Naixement de la Sagrada Família, la tradicional Fira de Nadal de la Sagrada Família no té res a envejar a la Fira de Santa Llúcia de la Catedral de Barcelona: hi ha més de 150 parades amb tots els productes necessaris per celebrar el Nadal a casa.\nPetita història de la fira\nLa Fira de Nadal de la Sagrada Família va néixer als anys 1960, concretament, hom situa la seva primera edició l'any 1962. Aleshores, la Fira de Santa Llúcia de la Catedral s'havia fet petita i no abastava tota la demanda de firaires que hi volien concórrer. Com que aquell any hi va haver diversos firaires que es van quedar sense plaça, es va proposar de crear una nova fira davant la Sagrada Família, a l'Eixample Dreta de Barcelona. La família Serra va ser una de les precursores d'aquella primera Fira de Nadal i encara avui, des de l'Associació d'artesans i firaires nadalencs, continuen amb la tasca d'organitzar la fira. Expliquen que en aquella primera edició només eren tres parades, fetes de qualsevol manera, amb taulons i cadires i que les figures les portaven sense pintar , pintaven allà mateix, davant l'atenta mirada dels vianants que no entenien molt bé la novetat de fer una fira allà.\nLa fira actual\nAmb els anys, la Fira es va anar consolidant, augmentant d'envergadura i guanyant espais i comptant amb l'acceptació dels veïns i visitants, posicionant-se així com una fira totalment tradicional. Actualment, la Fira compta amb més de 150 parades que ocupen totes les aceres que rodegen la Plaça que hi ha davant la Façana de la Passió del temple de la Sagrada Família.\nSituada en aquest indret emblemàtic de la ciutat, la fira no pot tenir millor font d'inspiració: és just a l'altra banda de la Façana del Naixement, on Gaudí i els seus ajudants van esculpir escenes com l'adoració dels Reis i el Naixement de Jesús, entre d'altres. Elements de totes aquestes escenes presents a la façana també són dins les parades els firaires. Uns temes que els que es passegen per la fira i compren les figures reproduiran també a casa seva en fer el pessebre.\nMés de 150 parades s'arrauleixen pels volts d'aquest espai. Les parades s'agrupen en diferents categories, segons el gènere que tenen. Algunes són parades dels mateixos artesans que construeixen les figures i els espais pel pessebre, cadascuna d'elles amb el seu propi estil, mentre que d'altres són revenedors. Hi ha parades verdes, amb avets de totes mides i tipus, rams de la sort, vesc, molsa, suro, etc. També hi ha moltes parades que venen les figures per fer el pessebre (pastors, figures del naixement, Reis, etc) de tots tipus i mides, fetes de plàstic o de fang. També hi ha parades amb espais complerts fets de suro (la cova del naixement, la masia, etc). Evidentment, hi ha una gran quantitat de parades amb els elements que singularitzen el Nadal català, com els tions (grans i petits) i una gran profusió de caganers.\nLa Fira està organitzada per Associació d'Artesans i Firaires Nadalencs de la Sagrada Família, que a més a més d'encarregar-se de totes les gestions perquè la fira sigui possible, també s'encarrega d'organitzar les activitats complementàries que hi tenen lloc. I és que durant els dies de Fira també es fan tallers infantils, la recollida de cartes pels Reis i un caga tió popular. L'Associació també s'encarrega de muntar un naixement gegant a l'entrada del parc.\nLa Fira rep durant tot el desembre la visita de milers de barcelonins i barcelonines que, per proximitat a casa seva o bé perquè volen evitar les aglomeracions de la Fira de Santa Llúcia de la Catedral, s'hi acosten per comprar els productes nadalencs que els falten. La Fira també rep la visita de les autoritats polítiques de la ciutat i el barri i de les autoritats eclesiàstiques del temple de la Sagrada Família, que el segon diumenge de desembre beneeixen les parades.


Dijous, 17 Gener 2008 12:13\nL’any 2008 ha començat molt bé per a alguns equips de la nostra ciutat i, com és natural, a la vida comencen els somnis, no en podem dir de grandesa, però sí d’una vida millor.Només el Platges de Mataró l’ha començat malament en patir una dolorosa derrota davant d’un equip com l’Igualada que no va massa ben classificat i al qual dominava de 13 punts en acabar el primer quart, però que va repetir els triomfs que ja havia aconseguit al Palau Josep Mora en les seves dues anterior visites en Lliga EBA, allunyant així una mica, tampoc molt, l’equip d’Albert Illa de les primeres posicions i del somni de poder jugar la fase final de la competició.\nEn altres casos, com el d’El Tot Mataró, que es manté imbatut després de 13 partits, l’any ha començat amb victòria igual que havia acabat l’anterior, i ja s’està preparant la fase final per al títol del sector català de la 2a Estatal, per tal d’evitar el que va passar la temporada passada i poder assolir el somni del retorn a la 1a estatal. També ha començat bé el CE Mataró de futbol amb la primera victòria fora de casa de la temporada a Manresa, curiosament el camp on s’havia produït la darrera, i això fa somiar, en aquest cas, amb un objectiu més discret com és el d’evitar el descens a 1a Catalana.Somnis europeus Però els somnis més interessants en aquests moments els presenten els dos equips masculins que juguen a la màxima categoria estatal, ja que tots dos estan tenint un comportament molt millor que la temporada anterior, i això els fa pensar en la possibilitat d’accedir a una posició final a la classificació que els situï en competició europea la temporada vinent. Les seves victòries rotundes, tot i que treballades, davant del Canoe madrileny a la Divisió d’Honor de waterpolo, i davant del Vilafranca a l’OK Lliga d’hoquei patins, fan que tant el CN Mataró Quadis com el GrupClima Mataró tinguin molt ben encarrilada la permanència a la màxima categoria i puguin pensar en cotes més altes. De fet el GrupClima ja ha sumat tants punts com en tota la temporada passada quan falten encara 12 partits per jugar, i el Quadis ja en té més que els que tenia a la penúltima jornada, i n’hi falten 9 encara per disputar. Primer cal pensar en la possibilitat d’entrar als play-off per al títol i poc a poc en situar-se el millor possible entre els vuit primers i puguin jugar la Copa LEN i la Copa CERS. Esperem que el treball col·lectiu els porti a l’èxit.\n‘Landi’El nou jugador del CE Mataró ja havia jugat al primer equip la temporada 1997-98 a 3a Divisió a les ordres de Miguel Àlvarez en la primera temporada en que es va jugar el “play-off”. Sorgit del juvenil groc-i-negre va marcar dos gols ja cap al final de la temporada i això li va valer jugar en cinc dels sis partits del “play-off”. Ara amb el seu gol a Manresa ha donat tres punts d’or.\nRemuntades inversesEstà clar que en esport un bon inici de partit no assegura res, i això va quedar palès el passat dissabte a Mataró, ja que mentre al migdia el CN Mataró Quadis de waterpolo començava perdent 0-2 davant del Canoe i acabava guanyant 14-7, al vespre el Platges de Mataró començava guanyant l’Igualada per 22-9 i va acabar perdent per 86-88.


Aquest estiu la ciutat de Mataró ha estat més visitada que mai. De fet, el nombre de turistes a la ciutat ha augmentat i la reivindicació per consolidar la ciutat com a "punt d'atracció i destinació turística", creix.\nAquesta setmana s'ha fet balanç, amb les xifres a la mà, d'aquesta temporada turística i s'han determinat les procedències, les motivacions i els principals objectius d'aquelles persones que visiten Mataró.\nAl reportatge d'aquesta setmana analitzem les xifres que ha posat sobre la taula la regidoria de Promoció Econòmica i coneixem quina és la nova aposta i col·laboració amb els hotels de la ciutat.\nLa sensació que durant aquest estiu hi ha hagut més turistes a la ciutat és generalitzada. I les xifres ho confirmen. Mataró ha tancat la temporada turística amb un augment del 4,6 per cent de visitants respecte de la temporada passada. Una xifra que, en nombre absolut se situa en més de 38.000 turistes a la ciutat, un 69,4 per cent dels quals són estrangers. Unes dades que ha fet públiques aquesta setmana la Regidora de Promoció Econòmica i Innovació, Dolors Guillén, i que ella mateixa creu que "consoliden" la ciutat de Mataró com a una "destinació turística".\nLes xifres "són positives i van en creixement", assegurava Guillén, també les de les pernoctacions a la ciutat, tant en els hotels com en el càmping i que en aquesta temporada han superat les 123.000, el que representa un 6,5 per cent més que l'any 2015. "La gent ja pensa en Mataró no només per la proximitat amb Barcelona i per venir-hi a dormir, sinó perquè pensa en la ciutat com una destinació", assegurava la regidora, que afegia: "de Mataró els turistes en valoren la tranquil·litat, la proximitat amb Barcelona i la platja, a l'hora de fer les seves reserves als hotels".\nPromoció de ciutat efectiva\nAquesta atracció al turisme i augment de xifres, des de l'Ajuntament es relaciona amb les accions de promoció de ciutat que s'han tirat endavant en l'últim any. De fet, es materialitza amb les procedències dels visitants. Amb un 46,83 per cent els turistes han estat francesos, amb un 11,46 de Benelux (Bèlgica, Països Baixos i Luxemburg), amb un 10,83 d'Alemanya, seguits del Regne Unit, Itàlia, els Països Nòrdics o Suïssa. En una xifra encara simbòlica, el turisme asiàtic aquesta temporada a Mataró es multiplica per dos i passa de l'1,10 per cent al 2,24 per cent.\nLa promoció directa al mercat francès amb la participació al Salon Mondial du Tourisme de París, a través de Turespaña i els anuncis en premsa francesa especialitzada, guies turístiques i contactes amb agències de viatge franceses, sembla que han tingut el seu fruit. Altres accions de promoció com la de participar a l'ITB de Berlín o la MITT de Moscou a través de la Diputació de Barcelona, també. Fets que Guillén valora molt positivament: "estem arribant a molts països i les xifres ens confirmen que les accions de promoció que hem fet per a la ciutat de Mataró, han funcionat".\nEl servei de wifi ha estat disponible del 25 de juliol al 15 de setembre i 1.850 usuaris l'han utilitzat, registrant-se prèviament a través de Facebook. El 47 per cent dels usuaris han estat joves d'entre 21 i 35 anys i amb un 53 per cent han tornat a connectar-se.\nPel que fa als visitants procedents de la resta de l'estat espanyol, i que consta que han utilitzat el servei d'informació turística, són de la Comunitat de Madrid, el País Basc i la Comunitat Valenciana. Procedències que tampoc sorprenen el consistori i que vinculen amb les accions de promoció de ciutat a la Fira de Turisme de Madrid (FITUR), el Sevatur de Sant Sebastià i l'Expovacaciones de Bilbao. "Estar presents als llocs ens afavoreix i potenciar la comunicació és la punta de llança que encara hem d'afilar", assegurava satisfeta Guillén als mitjans de comunicació.\nL'Oficina de Turisme de la ciutat ha rebut un total de 9.637 visites des de l'1 de maig fins al 15 de setembre amb una demanda del 61,96 per cent en turisme cultural, seguit del Shopping, el turisme actiu, l'esportiu o el de sol i platja.\nLes xifres ens confirmen que les accions de promoció que hem fet\nper la ciutat de Matar han funcionat”\nLa regidora ha volgut plasmar també la bona sintonia que hi ha des del consistori amb els hotels i càmping de la ciutat. De fet, durant la presentació de les xifres, hi ha assistit la Marta Marimón de l'Hotel Atenea i la Sabrina Freixades del New Hotel Colon. "Volem treballar plegats perquè tothom trobi el que necessita", assegurava Guillén. És per això que des de la regidoria s'han impulsat també uns grups de treball per aconseguir que la ciutat sigui un destí turístic durant tot l’any, no només a l’estiu. "Trimestralment farem unes taules de treball on treballarem perquè la gent vingui tot l'any. Els hotels ens poden donar informació dels turistes i nosaltres del que pot trobar a la ciutat el seu usuari". Durant aquest període d'estiu els dos hotels asseguren haver estat al 95 per cent de la seva plena ocupació, xifra que també valoren molt positivament.\nPer començar a treballar aquesta col·laboració i "fer-ho bé", la regidora també es mostra predisposada a explorar nous indicadors per conèixer "més i millor", ha assegurat, el turisme a la ciutat. "Tenim la necessitat de tenir més indicadors per aconseguir totes aquelles dades d'anàlisi que encara ens manquen", explicava Guillén que afegia: "hem de seguir endreçant tota la informació turística que tenim". I en aquesta línia, reclamada també pels hotels, la regidora va anunciar una nova vinculació amb el Consorci de Promoció Turística del Maresme per reivindicar la capitalitat de la ciutat de Mataró a la comarca del Maresme.\nExcel·lent per les platges\nTant la platja del Varador com la del Callao aquest estiu han renovat la certificació de la marca "Q" de Qualitat Turística. De fet, no només l'han renovat sinó que han obtingut bona puntuació i totes dues s'han situat a 9,27 punts sobre 10. Aquest distintiu, que atorga l'Instituto para la Calidad Turística Española (ICTE) i que Mataró ja té des del 2010, valora diferents aspectes de la platja com la gestió de la qualitat, la de les platges, els serveis higiènics, els accessos, els serveis d'informació, de seguretat, salvament i primers auxilis, els de neteja i eliminació de residus o els comercials, d'oci i esportius. Aquest any, la instal·lació dels desfibril·ladors, el servei de wifi gratuït i les mesures per fer les platges més accessibles han estat aspectes que han donat l'excel·lència a aquestes platges.


IB3 | La història dels migrants que dormen dins cotxeres: "És lleig que ens tractin així. Hem pagat 1.000 euros per fugir d'Algèria en una pastera que feia aigües"\nIB3 Notícies > societat > La història dels migrants que dormen dins cotxeres: “És lleig que ens tractin així. Hem pagat 1.000 euros per fugir d’Algèria en una pastera que feia aigües”\nEl circuit humanitari està col·lapsat per l'arribada massiva de migrants a diferents indrets de l'Estat\nProp d’un centenar dels migrants arribats de manera irregular a Mallorca durant els darrers dies han partit aquest dimarts cap a la península, des del Port de Palma. Cada un, té la seva pròpia història… però tots han estat entre 2 i 3 dies a bord d’una barca, per arribar fins a les costes de les Illes i pagant més de mil euros pel viatge.\nDesprés, han passat dos dies dormint a dependències policials. I ara, celebren poder anar fins a la península.\nTots han donat negatiu a les proves PCR. A dependències policials se’ls han pres les dades personals i s’han iniciat els seus expedients de devolució. Fins abans de la pandèmia, se’ls oferia la possibilitat de ser enviats a centres d’internament per a estrangers de la península. Però ara aquesta opció s’ha descartat perquè Algèria té les seves fronteres tancades i no poden ser retornats. L’altra opció que se’ls ofereix és entrar al circuit humanitari. Però, l’arribada massiva de migrants a diferents punts de l’estat durant els darrers dies, ha col·lapsat aquest circuit.\nDelegació del Govern veu cabdal per ajudar a resoldre aquesta situació, que Algèria reobri les fronteres. Ja hi ha programada, de manera imminent una reunió entre els ministres d’exteriors d’Algèria i Espanya. Mentrestant, els migrants que arriben a les Illes de manera irregular, continuen el seu viatge pels seus propis mitjans. Mentre que els que no tenen més doblers, esperaran i cercaran una altra oportunitat.\nLa imatge publicada a IB3 Notícies de migrants dormint dins cotxeres de dependències policials.\nmiguel angel moreno ramón 21/09/2021\n3 argelinos apalizan a un chico en Palma, 2 senegaleses drogan y violan en Ibiza y la delegada sale diciendo que no son delincuentes….mientras no le toque a ella o a los suyos no lo entenderà


Projectes / Treballs de Fi de Grau : Freesbe / EINA\nExperimentació sobre el disseny de moda convencional. Nascut des de la perspectiva d’un dissenyador de producte introduint-se dins del món de la moda han resultat peces que trenquen amb totes les convencions de la costura i la indústria de la moda.\nTot el projecte gira entorn a l’ús de materials líquids i la tècnica que requereixen per generar peces de roba, tot això generant dissenys singulars i irrepetibles. El projecte ha crescut entre el diàleg més propi de la cultura de la moda i l’a aplicació d’un nou material, però que ha sigut treballat cap a l’a entrega amb el cos humà i la seva portabilitat per ser desplaçat del discurs tradicional del disseny de moda i abordar-ho des d’una perspectiva més experimental i pròpia de la creació artística.\nEl procés ha viscut una desliteralització gradual, des de les jaquetes (patró i costura), les samarretes (no patró i no costura) i la tercera fase sense patró, costura i interacció amb el cos,. eEl propi projecte ha traçat de manera orgànica el la seva pròpia direcció, finalitzant de manera que ha desenvocat, en conjunt, amben la direcció d’art de la campanya i posada en escena en una desfilada única.


Condicions d’ús de la web | Hotel en Costa Brava Nm Suites\nAquestes Condicions d’Ús de la Web estableixen les condicions generals que regulen tant l’accés, com la navegació, així com l’ús dels continguts de la present web.\nLa informació continguda en aquesta pàgina web fa referència als serveis comercialitzats per Giro-Rent, SL (d’ara endavant NM Suites). Aquesta informació només és a efectes enunciatius i de cap manera constitueix una oferta vinculant que obligui a l’usuari a contractar els serveis. NM Suites es reserva el dret de modificar la informació aquí continguda quan ho estimi convenient i sense previ avís, no sent responsable de l’exactitud, insuficiència o autenticitat de la informació subministrada.\nAl seu torn, es reserva el dret a modificar el contingut del present document d’ús de la web. Per tant, l’Usuari ha de llegir atentament aquest document en cadascuna de les ocasions en què es proposi utilitzar el lloc Web, ja que aquest i les seves condicions d’ús recollides en el present Ús de la Web poden sofrir modificacions.\nLa prestació del servei d’aquest lloc Web té una durada limitada al moment en el qual l’Usuari es trobi connectat al lloc Web o a algun dels serveis que a través del mateix es faciliten.\n2. CONDICIONS DE L’ÚS DE LA WEB:\nAmb el simple accés, la navegació o la utilització de la pàgina web, es té la condició d’usuari. L’usuari accepta de forma plena i sense cap tipus de reserva les condicions contingudes en el present avís legal.\nL’usuari es compromet a utilitzar el lloc web juntament amb els seus serveis i continguts, de forma lícita, d’acord amb la legislació vigent, els usos generalment acceptats, la bona fe i l’ordre públic.\nL’usuari es compromet a no realitzar accions que puguin causar danys a la pàgina web, inutilitzant-la, sobrecarregant-la o deteriorant-la de qualsevol manera, o impedint als altres usuaris el lliure accés, utilització o gaudi de la pàgina web.\nNM Suites és titular dels drets de propietat intel·lectual i industrial d’aquesta pàgina web i de tots els seus continguts (a títol merament enunciatiu: textos, fotografies i altres continguts audiovisuals, software, disseny gràfic, etc.) o compta amb la corresponent llicència o autorització per al seu ús. L’accés a la navegació per i l’ús d’aquest lloc web per part de l’usuari no impliquen en cap cas renuncia, transmissió, llicència ni cessió total o parcial d’aquells.\nQueda prohibit reproduir, modificar, reutilitzar, explotar, comunicar públicament, carregar arxius, enviar per correu, transmetre, usar, tractar o distribuir de qualsevol forma la totalitat o part dels continguts inclosos en aquesta pàgina web per a propòsits públics o comercials, si no es compta amb l’autorització expressa i per escrit de NM Suites.\nEl logotip és una marca registrada propietat de Giro-Rent, SL. Queda totalment prohibida la seva reproducció o ús sense l’autorització per escrit del seu titular.\nNM Suites rebutja tota responsabilitat sobre tota informació present en la World Wide Web no elaborada per NM Suites o no publicada sota el seu nom. La pàgina web pot contenir enllaços d’hipertext cap a altres pàgines de la World Wide Web que són completament independents d’aquesta pàgina web. NM Suites no respondrà o garantirà, de cap manera, l’exactitud, insuficiència o autenticitat de la informació subministrada per qualsevol persona o entitat, física o jurídica, amb o sense personalitat jurídica pròpia, a través d’aquests enllaços d’hipertext.\n4.2. ENLLAÇOS EXTERNS AMB DESTINACIÓ A LES PÀGINES WEB DE NM SUITES:\nSi qualsevol altre lloc web, usuari o entitat, desitgés establir un link amb destinació a www.nm-suites.com , aquest enllaç haurà de sotmetre’s a les condicions que a continuació es detallen:\n1. El link anirà dirigit a la pàgina principal o a qualsevol de les seves seccions. El link, en qualsevol cas ha de ser absolut i complet portant a l’usuari amb un sol clic a la URL de la pàgina principal o a la URL de qualsevol de les seves seccions. El link haurà d’abastar tota l’extensió de pantalla del portal de www.nm-suites.com\n2. En cap cas, excepte expressa autorització per escrit per part de NM Suites, el lloc web que estableix l’enllaç podrà reproduir de qualsevol manera www.nm-suites.com, incloent-ho com part integrant del seu web, utilitzant marcs, redireccionaments o qualsevol altra mesura que suposi ocultar l’origen de la informació.\n3. No s’autoritza l’establiment de links a www.nm-suites.com, des de llocs web que continguin continguts il·lícits, il·legals, degradants o obscens, contravenint la moral o l’ordre públic.\nEl servei d’accés al lloc Web inclou dispositius tècnics d’enllaç, directoris i fins i tot instruments de cerca que permeten a l’Usuari accedir a altres pàgines i portals d’Internet (d’ara endavant, ‘Llocs Enllaçats’). En aquests casos, NM Suites actua com a prestador de serveis d’intermediació de conformitat amb la Llei de Serveis de la Informació i Comerç electrònic i només serà responsable dels continguts i serveis subministrats en els Llocs Enllaçats en la mesura en què tingui coneixement efectiu de la ilicitud i no hagi desactivat l’enllaç amb la diligència deguda. En el cas que l’Usuari consideri que existeix un Lloc Enllaçat amb continguts il·lícits o inadequats podrà comunicar-ho a NM Suites enviant un missatge a nm-suites@nm-suites.com, sense que en cap cas aquesta comunicació comporti l’obligació de retirar el corresponent enllaç.\nEn cap cas, l’existència de Llocs Enllaçats ha de pressuposar l’existència d’acords amb els responsables o titulars dels mateixos, ni la recomanació, promoció o identificació de NM Suites amb les manifestacions, continguts o serveis proveïts.\nNM Suites no coneix els continguts i serveis dels Llocs Enllaçats i per tant no es fa responsable pels danys produïts per la il·licitud, qualitat, desactualizació, indisponibilitat, error i inutilitat dels continguts i/o serveis dels Llocs Enllaçats ni per qualsevol altre dany que no sigui directament imputable a NM Suites.\nLa responsabilitat en l’ús d’aquest Lloc Web correspon de forma única i exclusiva a l’Usuari.\nNM Suites no es fa responsable, en cap cas, dels danys i perjudicis de qualsevol naturalesa que poguessin causar-se per:\n2. Els errors i omissions en la informació publicada així com la falta d’utilitat, adequació o validesa del lloc web o dels seus serveis o continguts per satisfer necessitats, activitats o resultats concrets o expectatives dels Usuaris.\nL’accés al Portal no implica l’obligació per part de NM Suites de controlar l’absència de virus o qualsevol altre element informàtic nociu. Correspon a l’Usuari, en tot cas, la disponibilitat d’eines adequades per a la detecció i desinfecció de programes informàtics nocius. NM Suites no es responsabilitza dels danys produïts en els equips informàtics dels Usuaris o de tercers durant l’ús del lloc WEB.\nEl present ús de la web s’ha revisat per última vegada al juny de 2018\nOnze de Setembre, 70\nT: (+34) 972 825 770\nOnze de Setembre, 70 17250\nCondicions d'ús | Política de cookies | Drets dades usuaris | Política de privacitat